Split (1)

train · 21.9k rows

Subsets and Splits

No community queries yet

The top public SQL queries from the community will appear here once available.

url stringlengths 32 35	title stringlengths 14 1.84k ⌀	content_paragraphs stringlengths 2 44.4k
https://yktnews.com/2024/12/195521/	အင်းစိန်၊ ကြို့ကုန်းဘူတာအနီး ခလရ ၁၆ တပ်ရင်းဂိတ်ကို ဖောက်ခွဲတိုက်ခိုက်၊ ရန်ကုန်တွင် စစ်မှုထမ်းအတွက် ပေါ်တာဆွဲဖမ်းဆီးမှုများ နေ့လယ်ပိုင်းတွင်ပါ ပေါ်ပေါ်တင်တင် လုပ်လာ	["အင်းစိန်၊ ကြို့ကုန်းဘူတာအနီး ခလရ ၁၆ တပ်ရင်းဂိတ်ကို ဖောက်ခွဲတိုက်ခိုက်၊ ရန်ကုန်တွင် စစ်မှုထမ်းအတွက် ပေါ်တာဆွဲဖမ်းဆီးမှုများ နေ့လယ်ပိုင်းတွင်ပါ ပေါ်ပေါ်တင်တင် လုပ်လာ", "ရန်ကုန်၊ ဒီဇင်ဘာ ၁၄", "ရန်ကုန်တိုင်း၊ အင်းစိန်မြို့နယ်၊ ကြို့ကုန်းဘူတာအနီးရှိ အကြမ်းဖက်စစ်ကောင်စီတပ်၏ ခလရ ၁၆ တပ်ရင်းလုံခြုံရေးကင်းဂိတ်ကို ယမန်နေ့ ညပိုင်း ဖောက်ခွဲတိုက်ခိုက်ခဲ့ကြောင်း God’s Hand Forces (GHF) မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ယမန်နေ့ ဒီဇင်ဘာလ ၁၃ ရက်နေ့ ည ၈ နာရီ ၄၅ မိနစ်အချိန် အင်းစိန်မြို့နယ်၊ ကြို့ကုန်းဘူတာအနီး ခလရ ၁၆ တပ်ရင်းထိပ်ရှိ လုံခြုံရေးကင်းဂိတ်ကို ဖောက်ခွဲတိုက်ခိုက်ခဲ့ခြင်းဖြစ်ေြာင်း၊ စစ်ကောင်စီအနေဖြင့် လုံး၀ အုပ်ချုပ်ခွင့်မရဘဲ ဒေါက်တိုင်များကို ရိုက်ချိုးမည်ဟူသော ရည်ရွယ်ချက်နှင့်အညီ တိုက်ခိုက်ခဲ့ခြင်းဖြစ်ကြောင်း၊ ခလရ ၁၆ တပ်သည် ရန်ကုန်၊ မန္တလေး၊ နေပြည်တော်၊ တောင်ကြီးမြို့များတွင် အခြေစိုက်ထားသည့် စစ်ကောင်စီ၏ လက်ကိုင်တုတ် အကြမ်းဖက်နှိမ်နင်းရေးတပ်တစ်ခုဖြစ်ကြောင်း ၊ ယင်းတပ်မှ လူများသာ မင်းအောင်လှိုင်ကို အနီးကပ်ကာကွယ်ပေးနေခြင်းဖြစ်ကြောင်း ၎င်းက ဆိုသည်။", "“ဖောက်ခွဲမှု နောက်ဆက်တွဲ မသိရသေးပါဘူး။ အနီးဆုံးမှာ ယူနီဖောင်းဝတ် ၂ ယောက်တော့ ရှိပါတယ်။ မသေချာသေးလို့ နောက်ဆက်တွဲ မထုတ်ပြန်တာပါ။မြို့ပြမှာကတော့ အရင်ထက် ပိုပြင်ဆင်ရတာတော့ အမှန်ပဲဗျ။ အထူးသဖြင့်ရန်ကုန်မှာ အရင်ထက်ကို အစစ်အဆေး လုံခြုံရေး များလာပါတယ်။ တစ်ခုပြောရရင်တော့ ရန်ကုန်သားတွေ ရန်ကုန်မှာ ရှိနေတယ် ဆိုတာ သိစေချင်ပါတယ် အမာကိုရှောင် အချိန်ကို စောင့်နေရလို့ပါ” ဟု God’s Hand Forces (GHF) မှ တာဝန်ရှိသူက ရန်ကုန်ခေတ်သစ်သတင်းဌာနထံသို့ ပြောဆိုသည်။", "အကြမ်းဖက်စစ်ကောင်စီတပ်က ရန်ကုန်မြို့တွင် လုံခြုံရေးများ တင်းကျပ်လာသည့်အပြင် လူငယ်များကို ပေါ်တာဆွဲဖမ်းဆီးမှုများကိုလည်း အရှိန် အဟုန်မြှင့် လုပ်ဆောင်လာကြောင်း၊ အထူးသဖြင့် အသက် ၁၈ နှစ်မှ အသက် ၃၅ နှစ်အတွင်း အမျိုးသားလူငယ်တိုင်းသည် စစ်မှုထမ်းရန် အတွက် ဥပဒေအရ အကျုံးဝင်သည်ဟုဆိုကာ နေရာမရွေး အချိန်မရွေး ဖမ်းဆီးရန် စစ်ကောင်စီ၏ ညွှန်ကြားချက်များလည်း ထွက်ရှိလာကြောင်း၊ ယခုရက်ပိုင်းအတွင်း ဧည့်စာရင်းစစ်မည်ဟုဆိုကာ အိမ်အတွင်းသို့ ဝင်ရောက် ပေါ်တာဆွဲ ဖမ်းဆီးမှုများ လုပ်ဆောင်လာကြောင်း သိရှိရသည်။", "မင်္ဂလာဒုံမြို့နယ်၊ ရွှေနံ့သာစံပြကျေးရွာတွင် အုပ်ချုပ်ရေးမှူးနှင့် စစ်မှုထမ်းဟောင်းများ ပေါင်း၍ နေ့လယ်ပိုင်း လူငယ်များကို ပေါ်တာဆွဲ ဖမ်းဆီးမှုများ လုပ်ဆောင်လာကြောင်း၊ အိမ်ထောင်စု ၁၅၀၀ ကျော်ရှိသော ရွှေနံ့သာ စံပြကျေးရွာအုပ်စုတွင် လစဉ် စစ်မှုထမ်း ထောက်ပံ့ကြေးဟုဆိုကာ အနည်းဆုံး ၁သောင်းကောက်ခံလျက်ရှိကြောင်း သိရှိရသည်။", "” ရွှေနံ့သာစံပြကျေးရွာ မှာအုပ်ကြီးနဲ့စစ်မှုထမ်းဟောင်းတွေ၊ ရပ်ရွာလူကြီးတွေက နေ့လယ်ပိုင်းမှာ လမ်းမှာ လူငယ်တွေကို စစ်ဆေးမေးမြန်း တပ်ထဲပို့ ပေါ်တာဆွဲနေပါတယ်။ သူတို့အပြောက ရပ်ရွာအေးချမ်းသာယာဖို့အတွက် သူခိုးဂျပိုးဆေးသမား မုဒိန်းကောင်တွေကို ဖမ်းပြီး မင်္ဂလာဒုံ ရွှေနံသာရပ်ကွက်က ခြေလျင်တပ်ရင်း – ခလရ ၈၂ ထဲကို တစ်ခါတည်းတန်းပို့တယ်။ လူငယ်တွေမှာ အပြင်မထွက်ရဲကြတော့ဘူး။ ပေါ်တာဆွဲဖမ်းဆီးတာပါ။ နောက်တစ်ခါ စစ်မှုထမ်းထောက်ပံ့ကြေးဆိုပြီး တစ်အိမ် ၁သောင်းကောက်ပါတယ်။ ဧည့်စာရင်းနဲ့နေတဲ့ အိမ်ထောင်စုက ၆၀၀ ကျော်၊ အမြဲတမ်းနေတာက အိမ်ထောင်စု ၉၀၀ ကျော် စုစုပေါင်း အိမ်ထောင်စု ၁၅၀၀ မှာ လစဉ် ငွေပေးနေရတယ်။ အုပ်ကြီးနေရာကိုလည်း မင်းဇော်နဲ့လက်ရှိ ဦးညို ဆိုသူက လုနေကြတယ်။ အုပ်ကြီးတွေထက် ရုံးမှာနေတဲ့ကလေကချေတွေကိုကြောက်နေရတယ်။ သူတို့ စစ်တပ်ကို ခေါ်ထားပြီး မဟောသဓာကျောင်းမှာလည်းတပ်စွဲထားတယ်။ ရွှေနံ့သာခန်းမ မှာလည်း တပ်ကလာနေပါတယ်။ ပြည်သူတွေကဘယ်သူ့ကြောက်ရမယ်မှန်းမသိတော့ပါဘူး။ နေ့ခင်းတောင် အိမ်တွေပေါ်တက် လူငယ်တွေကို ပေါ်တာဆွဲပြီး တပ်ထဲ ခေါ်နေပါတယ်” ဟု ဒေသပြည်သူတစ်ဦးက ပြောဆိုသည်။", "အကြမ်းဖက်စစ်ကောင်စီက ယခုဒီဇင်ဘာလအတွင်း ဖွင့်လှစ်မည့် စစ်မှုထမ်း အပတ်စဉ် ၈ အတွက် လူမပြည့်မီသဖြင့် နိုင်ငံတစ်ဝန်း ပေါ်တာဆွဲဖမ်းဆီးမှုများ လုပ်ဆောင်လျက်ရှိကြောင်း နိုင်ငံတစ်ဝန်းမှ ပြည်သူများက ရန်ကုန်ခေတ်သစ်သတင်းဌာနထံသို့ အတည်ပြု ပြောဆိုကြသည်။", "ဓာတ်ပုံ- ရန်ကုန်တိုင်း၊ မင်္ဂလာဒုံတွင် စစ်တပ်က ပြည်သူများကို လိုက်လံစစ်ဆေးဖမ်းဆီးမှုများ လုပ်ဆောင်နေစဉ်။ (ပုံအဟေင်းဖြစ်ပါသည်။)"]
https://yktnews.com/2023/09/124672/	အင်းစိန်၊ စော်ဘွားကြီးကုန်း စစ်တပ်ပိုင် အင်း၀ဘဏ်အနီး ဗုံးပေါက်ကွဲ၊ မြောက်ဒဂုံ၊ မရမ်းကုန်း၊ မြောက်ဥက္ကလာနှင့်တောင်ဥက္ကလာတို့တွင်လည်း ပေါက်ကွဲသံများကြားရ	["အင်းစိန်၊ စော်ဘွားကြီးကုန်း စစ်တပ်ပိုင် အင်း၀ဘဏ်အနီး ဗုံးပေါက်ကွဲ၊ မြောက်ဒဂုံ၊ မရမ်းကုန်း၊ မြောက်ဥက္ကလာနှင့်တောင်ဥက္ကလာတို့တွင်လည်း ပေါက်ကွဲသံများကြားရ", "ရန်ကုန်၊ စက်တင်ဘာ ၃၀", "ရန်ကုန်တိုင်း၊ အင်းစိန်မြို့နယ်၊ စော်ဘွားကြီးကုန်းရှိ စစ်တပ်ပိုင် အင်း၀ဘဏ် အနီး တွင် ဗုံးပေါက်ကွဲကြောင်း ဒေသပြည်သူများထံမှ သိရှိရသည်။", "စက်တင်ဘာလ ၃၀ ရက်နေ့ ည ၇ နာရီ ၄၀ မိနစ်အချိန် အင်းစိန်မြို့နယ်၊ စော်ဘွား ကြီး ကုန်း၊ အင်း၀ဘဏ်အနီးတွင် ဗုံးပေါက်ကွဲသံကျယ်လောင်စွာ ထွက်ပေါ်ခဲ့ကြောင်း၊ စစ်တပ်ပိုင် အင်း၀ဘဏ်နှင့် ယာဉ်ထိန်းရဲအနီးတွင် ဗုံးပေါက်ကွဲခြင်းဖြစ်ကြောင်း ဒေသပြည်သူတစ်ဦးက ရှင်းပြသည်။", "“ဒီည ၇ နာရီ ၄၀လောက်မှာ အင်းစိန်မြို့နယ် စော်ဘွားကြီးရပ်ကွက်နား ပေါက် ကွဲ သံ အသံကျယ်ကြီးတစ်ခုကြားလိုက်ရတယ်။ အိမ်တွေတောင် တုန်တယ် အင်းဝဘဏ်ဘေး၊ စော်ဘွားကြီးကုန်း၊ မော်တော်ပီကယ်ရုံးအနားမှာ ဗုံး ပေါက် တယ်လို့ သိရပါတယ်” ဟု ဒေသပြည်သူက ရှင်းပြသည်။", "အလားတူ စက်တင်ဘာလ ၃၀ ရက်နေ့ ည ၇ နာရီ ၃၅ မိနစ်မှ ည ၇ နာရီ ၄၀ မိနစ်အတွင်း မြောက်ဒဂုံ၊ မရမ်းကုန်း၊ တောင်ဥက္ကလာပ၊ မြောက်ဥက္ကလာပ တို့တွင် ပေါက်ကွဲသံများ ကျယ်လောင်စွာ ထွက်ပေါ်ခဲ့ကြောင်း ရန်ကုန်မြို့မှ ပြည်သူများက ရန်ကုန်ခေတ်သစ်သတင်းဌာနထံသို့ သတင်းပေးပို့ကြသည်။"]
https://yktnews.com/2024/08/180283/	အင်းစိန်၊ စော်ဘွားကြီးကုန်းမီးပွိုင့်အနီးတွင် ဂိတ်ချ ငွေတောင်းနေသော ယာဉ် ထိန်းရဲများကို ဖောက်ခွဲတိုက်ခိုက်မှု ရဲ ၄ ဦး ထိခိုက်ဒဏ်ရာရ	["အင်းစိန်၊ စော်ဘွားကြီးကုန်းမီးပွိုင့်အနီးတွင် ဂိတ်ချ ငွေတောင်းနေသော ယာဉ် ထိန်းရဲများကို ဖောက်ခွဲတိုက်ခိုက်မှု ရဲ ၄ ဦး ထိခိုက်ဒဏ်ရာရ", "ရန်ကုန်၊ ဩဂုတ် ၂၄", "ရန်ကုန်တိုင်း၊ အင်းစိန်မြို့နယ်၊ စော်ဘွားကြီးကုန်းမီးပွိုင့်အနီးတွင် ဂိတ်ချ ငွေတောင်းနေသော ယာဉ်ထိန်းရဲများကို ဖောက်ခွဲတိုက်ခိုက်ခဲ့ရာ ရဲ ၄ ဦးထိခိုက်ဒဏ်ရာရရှိကြောင်း God’s Hand Forces မှ တာဝန်ခံ ဆရာကျောင်းက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ယနေ့ဩဂုတ်လ ၂၄ ရက်နေ့ နံနက် ၉ နာရီ ၇ မိနစ်အချိန် အင်းစိန်မြို့နယ်၊ စော် ဘွားကြီးကုန်းမီးပွိုင့်အနီး ပြည်လမ်းပေါ်တွင် ဂိတ်ချငွေတောင်းနေသော ယာဉ် ထိန်းရဲများကို ဖောက်ခွဲတိုက်ခိုက်ခဲ့ကြောင်း၊ တိုက်ခိုက်မှုကြောင့် ယာဉ် ထိန်းရဲ အရာရှိ ၁ ဦးနှင့် အခြားအဆင့် ၃ ဦး ထိခိုက်ဒဏ်ရာရရှိပြီး သေဆုံးမှု ရှိ၊ မရှိကို ဆက်လက် စုံစမ်းနေဆဲဖြစ်ကြောင်း သိရှိရသည်။", "“ခပ်ဝေးဝေးက ကြည့်ရတာဆိုတော့ သေဆုံးသလား၊ မသေဆုံးဘူးလားဆိုတာကို ကျနော်တို့ အတည်ပြုလို့မရပါဘူး။ ထိတာတော့ ထိသွားတယ်” ဟု God’s Hand Forces မှ တာဝန်ခံ ဆရာကျောင်းက ရန်ကုန်ခေတ်သစ်သတင်းဌာနထံသို့ ပြောဆိုသည်။", "အဆိုပါစစ်ဆင်ရေးသည် M 043 စစ်ဆင်ရေး၏ တစ်စိတ်တစ်ဒေသဖြစ်ပြီး ၅ ကြိမ်မြောက် တိုက်ခိုက်မှုလည်းဖြစ်ကြောင်း၊ ပြည်သူများအနေဖြင့် စစ်ကောင် စီ နှင့်ပတ်သက်သော ဒေါက်တိုင်များ ၊ လုပ်ငန်းဌာနများ၊ စစ်ကောင်စီ၏ အထိုင်ကင်း၊ လှည့်ကင်းများနှင့် ဝေးရာမှ ရှောင် ရှားသွားလာကြရန် God’s Hand Forces က ထုတ်ပြန်သတိပေးထားသည်။", "ဓာတ်ပုံ- ယခုရက်ပိုင်းအတွင်း အမှတ် ၃ လမ်းမပေါ်တွင် ကုန်ကားနှင့် အိမ်စီးကားများ၊ ခရီးသည်တင်ကားများကို တားဆီး၍ ငွေတောင်းနေသော အကြမ်းဖက် စစ်ကောင်စီလက် အောက်ခံ ယာဉ်ထိန်းရဲနှင့် စစ်သားများ။"]
https://yktnews.com/2024/03/150327/	အင်းစိန်၊ လေတပ်အရာရှိအိမ်ရာဂိတ်နှင့် စော်ဘွားကြီးကုန်း ရပ်ကွက်အုပ်ချုပ်ရေးမှူးရုံးကို ဗုံးဖောက်ခွဲတိုက်ခိုက်၊ မြောက်ဥက္ကလာ၊ မင်္ဂလာဒုံ၊ တောင်ဥက္ကလာနှင့်သင်္ဃန်းကျွန်းတို့တွင်လည်း ဗုံးများပေါက်ကွဲ	["အင်းစိန်၊ လေတပ်အရာရှိအိမ်ရာဂိတ်နှင့် စော်ဘွားကြီးကုန်း ရပ်ကွက်အုပ်ချုပ်ရေးမှူးရုံးကို ဗုံးဖောက်ခွဲတိုက်ခိုက်၊ မြောက်ဥက္ကလာ၊ မင်္ဂလာဒုံ၊ တောင်ဥက္ကလာနှင့်သင်္ဃန်းကျွန်းတို့တွင်လည်း ဗုံးများပေါက်ကွဲ", "ရန်ကုန်၊ မတ် ၁၂", "ရန်ကုန်တိုင်း၊ အင်းစိန်မြို့နယ်၊ လေတပ်အရာရှိအိမ်ရာဂိတ်နှင့် စော်ဘွားကြီးကုန်း အုပ်ချုပ်ရေးမှူးရုံးကို ဗုံးဖောက်ခွဲတိုက်ခိုက်ခဲ့ကြောင်း Dark Shadow တပ်ဖွဲ့မှ ရဲဘော်ပန်ဒါက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ယနေ့မတ်လ ၁၂ ရက်နေ့ ည ၈ နာရီ ၄၀ မိနစ်အချိန် အင်းစိန်မြို့နယ်၊ လေတပ်အရာရှိ အိမ်ရာဂိတ်နှင့်စော်ဘွားကြီးကုန်း ရပ်ကွက်အုပ်ချုပ်ရေးမှူးရုံးကို ဖောက်ခွဲတိုက်ခိုက်ခဲ့ခြင်းဖြစ်ကြောင်း၊ ထိခိုက်မှုအခြေအနေကို မသိရှိရသေးကြောင်း သိရှိရသည်။", "“အင်းစိန် ဆယ်မိုင်ကုန်းကနေ ဗုံးပေါက်ကွဲသံ ၂ ချက်ကြားလိုက်တယ်။ အကျယ်ကြီးပဲ။ ဗုံးက ၂လုံးတောင်ပေါက်တာ” ဟု ဒေသပြည်သူတစ်ဦးက ပြောဆိုသည်။", "အလားတူ မြောက်ဥက္ကလာပမြိုနယ်၊ မင်္ဂလာဒုံမြို နယ်တို့တွင် ယနေ့ည ၈ နာရီ ၂၈ မိနစ်အချိန်တွင်လည်းကောင်း", "မြောက်ဒဂုံမြို့နယ်တွင် ယနေ့ည ၈ နာရီခွဲအချိန်တွင်လည်းကောင်း၊ သင်္ဃန်းကျွန်းမြို့နယ်နှင့်တောင်ဥက္ကလာတို့တွင်လည်း ယနေ့ည ၈ နာရီ ၃၀ မိနစ်အချိန်တွင်လည်းကောင်း ဗုံးများ အသီးသီးပေါက်ကွဲခဲ့ကြောင်း သိရှိရသည်။", "ဓာတ်ပုံ- ညအချိန် ကင်းလှည့်နေသော အကြမ်းဖက်စစ်ကောင်စီတပ်ဖွဲ့ဝင်များ။ (ပုံအဟောင်းဖြစ်ပါသည်။)"]
https://yktnews.com/2023/06/108936/	အင်းစိန်၊ လှိုင်သာယာ၊ မြောက်ဒဂုံနှင့် မြောက်ဥက္ကလာတို့တွင် ဗုံးများပေါက်ကွဲ	["အင်းစိန်၊ လှိုင်သာယာ၊ မြောက်ဒဂုံနှင့် မြောက်ဥက္ကလာတို့တွင် ဗုံးများပေါက်ကွဲ", "ရန်ကုန်၊ ဇွန် ၂၀", "ရန်ကုန်တိုင်း၊ အင်းစိန်မြို့နယ်၊ လှိုင်သာယာမြို့နယ်၊ ဒဂုံမြို့သစ်မြောက်ပိုင်းနှင့် မြောက်ဒဂုံတို့တွင် ယနေ့ညပိုင်း ဗုံးများပေါက်ကွဲကြောင်း‌ ဒေသပြည်သူများထံမှ သိရှိရသည်။", "ဇွန်လ ၂၀ ရက်နေ့ ည ၈ နာရီ ၂၀ မိနစ်အချိန် လှိုင်သာယာအရှေ့ပိုင်းမြိုနယ်၊ ရွှေလင်ဗန်းကျေးရွာ၊ ဘုရင့်နောင်လမ်း၊ ကနောင်အိမ်ရာအနီးတွင် ဗုံးပေါက်ကွဲကြောင်း သိရှိရသည်။", "အလားတူ ဇွန်လ ၂၀ ရက်နေ့ ည ၈ နာရီ ၀၂ မိနစ်နှင့် ည ၁၀ နာရီ ၂ မိနစ်အချိန်တို့တွင် ဗုံးများ ဆက်တိုက်ပေါက်ကွဲခဲ့ကြောင်း သိရှိရသည်။", "“အင်းစိန်လမ်းကနေ ဗုံးပေါက်သံအကျယ်ကြီးကြားရတယ်။ တော်တော်ကိုကျယ်လောင်တဲ့ ဗုံးသံကြားရတာ။ နေရာတော့ အတိအကျ မသိရဘူး” ဟု ဒေသပြည်သူတစ်ဦးက ပြောဆိုသည်။", "ထို့အတူ မြောက်ဒဂုံ၊ မြေက်ဥက္ကလာပမြို့နယ် တို့တွင်လည်း ယနေ့ည ၈ နာရီ ၂ မိနစ်အချိန်တွင် ဗုံးများ အသီးသီးပေါက်ကွဲခဲ့ကြောင်း သိရှိရသည်။", "ဓာတ်ပုံ- ရန်ကုန်တွင် စစ်ဆေးရေးလုပ်နေသည့် အကြမ်းဖက်စစ်ကောင်စီတပ်ဖွဲ့ဝင်များ။", "(ပုံအဟောင်းဖြစ်သည်။)"]
https://yktnews.com/2022/12/75762/	အင်းတကော်တွင် စစ်တပ် သတင်းပေးဟု သတ်မှတ်ခံရသူ ၁ ဦး ပစ်ခတ်ခံရပြီး သေဆုံး	["အင်းတကော်တွင် စစ်တပ် သတင်းပေးဟု သတ်မှတ်ခံရသူ ၁ ဦး ပစ်ခတ်ခံရပြီး သေဆုံး", "ရန်ကုန်၊ ဒီဇင်ဘာ ၂၂", "ပဲခူးတိုင်း၊ အင်းတကော်မြို့နယ်၊ ထုံးကြီးကျေးရွာတွင် အကြမ်းဖက် စစ်တပ် သတင်းပေးဟု သတ်မှတ်ခံရသူ သက်မြင့်ဦး ပစ်ခတ်ခံရပြီး သေဆုံးသွားကြောင်း ဒေသခံ ပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ဒီဇင်ဘာလ ၂၂ ရက်နေ့ မွန်းလွဲ ၂ နာရီကျော်ခန့်တွင် အကြမ်းဖက် စစ်တပ် သတင်းပေးဟု သတ်မှတ်ခံရသူ သက်မြင့်ဦး(ခ)ဖိုးသက် ဆိုသူကို အမည်မသိ သေနတ်သမားများက ပစ်ခတ် တိုက်ခိုက်ခဲ့ပြီး ပွဲချင်းပြီးသေဆုံးခဲ့ကြောင်း သိရသည်။", "“ရွာက စစ်တပ် အမာခံသတင်းပေး ဒလန်လေ ပျူစောထီးအဖွဲ့ဝင် သေသွားပြီ ဘယ်အဖွဲ့က ရှင်းလိုက်လည်းမသိဘူး သူ့ကြောင့် ဒုက္ခရောက်သွားတဲ့သူ မနည်းတော့ဘူး”ဟု ဒေသခံ ပြည်သူတစ်ဦးက ပြောဆိုသည်။", "အကြမ်းဖက် စစ်တပ် သတင်းပေးဟု သတ်မှတ်ခံရသူ သက်မြင့်ဦး(ခ)ဖိုးသက် ပစ်ခတ်ခံရပြီးနောက် အင်းတကော်-ထုံးကြီး ကားလမ်းတလျောက်တွင် စစ်ကောင်စီတပ်များ လုံခြုံရေး တင်းကြပ်ထားကြောင်း၊ လသာကုန်းကျေးရွာထိပ်တွင်လည်း စစ်ကောင်စီတပ်ဖွဲ့များက ဆိုင်ကယ်နှင့် မော်တော်ယာဉ်များကို စစ်ဆေးမှုများ ပြုလုပ်ပြီး ကင်းပိုင်ကျုံ – ကျောက်တန်း – ဆယ်မိုင်ကုန်းလမ်းပိုင်းကိုပါ လုံခြုံရေးတင်းကြပ်ထားကြောင်း သိရသည်။"]
https://yktnews.com/2023/03/92611/	အင်းတော်တွင် စစ်ကားတန်း မိုင်းဆွဲတိုက်ခိုက်ခံရ၍ စစ်တပ်က ရွာများကို ရမ်း ကားပစ်ခတ်မှု ပြည်သူ ၁ ဦး ဒဏ်ရာရ ၊ စစ်တပ်က ဖုန်းနှင့်ငွေများ လုယက်	["အင်းတော်တွင် စစ်ကားတန်း မိုင်းဆွဲတိုက်ခိုက်ခံရ၍ စစ်တပ်က ရွာများကို ရမ်း ကားပစ်ခတ်မှု ပြည်သူ ၁ ဦး ဒဏ်ရာရ ၊ စစ်တပ်က ဖုန်းနှင့်ငွေများ လုယက်", "ရန်ကုန်၊ မတ် ၁၆", "စစ်ကိုင်းတိုင်း အင်းတော်မြို့နယ်တွင် စစ်ကားတန်း မိုင်းဆွဲတိုက်ခိုက်ခံရပြီး စစ်တပ်က လမ်းဘေးနေအိမ်နှင့်ရွာများကို ရမ်းကားပစ်ခတ်သဖြင့် ပြည်သူ ၁ ဦး ဒဏ်ရာရရှိကြောင်း အင်းတော် Indaw Revolution နှင့် ဒေသပြည်သူများထံမှ သိရှိရသည်။", "မတ်လ၁၄ ရက်နေ့ နံနက် ၈ နာရီအချိန် မော်လူး-နန့်စီးအောင်လမ်းပိုင်းနှင့် မော်လူးအင်းတော်လမ်းပိုင်းတွင် စစ်ကောင်စီကားများကို PDF နှင့် KIA တပ်များက မိုင်းဆွဲပြီး လက်နက်ကြီးများနှင့် ပစ်ခတ်တိုက်ခိုက်ခဲ့ကြောင်း", "၊ နန့်စီးအောင်မှ ဆင်းလာသည့် စစ်ကား ၃ ကားကို Tigher Army အဖွဲ့မှ ရှေ့ထွက်မိုင်း ၆ လုံးဖြင့် တိုက်ခိုက်ခဲ့ကြောင်း၊ မတ်လ ၁၄ ရက်နေ့ ည ၉ နာရီခန့်တွင်လည်း မိုးညှင်းဘက်မှ ဆင်းလာသည့် စစ်ရိက္ခာကား ၄ စီးကို မော်လူးနှင့် နဘားကြားတွင် KIA ၊ KPDF ပူးပေါင်းအဖွဲ့ ၃ နေရာ ကြားဖြတ်တိုက်ခိုက်ခဲ့ခြင်းဖြစ်ကြေင်း၊ တိုက်ခိုက်မှုကြောင့် စစ်ကောင်စီဘက်မှ ထိခိုက်သေဆုံးမှု များနိုင်ပြီး စစ်ကောင်စီကားတစ်စီးမှာ နေရာတွင် ထိုးရပ်သွားကြောင်း အင်းတော် Indaw Revolution ၏ အဆိုအရ သိရှိရသည်။", "တိုက်ခိုက်မှုအပြီး စစ်ကောင်စီဘက်မှ ၎င်းတို့ သွားရာလမ်းတစ်လျှောက် ရမ်းသမ်းပစ်ခတ်မှုများ ပြုလုပ်ခဲ့ပြီး ပစ်ခတ်မှုကြောင့် တုံးလုံရွာသား အသက် ၃၀ ကျော်အရွယ် အမျိုးသားတစ်ဦး ကျည်ထိမှန် ဒဏ်ရာရရှိခဲ့ကြောင်းသိရှိရသည်။", "ထို့ပြင် နဘားရွာအနီးတွင် လက်နက်ကြီးများနှင့် ၃ နဦရီကြာရမ်းသမ်းပစ်ခတ်ခဲ့မှုကြော့င့် ကမ်းနီရွာရှိနေအိမ်တစ်လုံးနှင့် နန်းမကြိုင်းရွာရှိ နေအိမ်တစ်ချို့ ထိခိုက်ပျက်ဆီးခဲ့ကြောင်း၊ နဘားရွာရှိ ဆိုင်များကိုလည်း ဝင်ရောက်ရှာဖွေကာ ကားဆရာများထံမှ ဖုန်း ၄ လုံးနှင့် ပိုက်ဆံ ၁၅ သိန်းကို ယူဆောင်သွားကြောင်း သိရှိရသည်။", "“ကျနော်တို့က ည၆နာရီကျော်ပြီဆိုတော့ ဆက်မသွားဘဲ နဘားလမ်းဆုံနားက ထမင်းဆိုင်မှာတွေနားပြီး အိပ်နေကြတာ။ ခရီးသည်တွေကလည်းအများကြီး ။အဲဒါ ည ၉နာရီခွဲကြီး စစ်ကားတန်း ဖြတ်တိုက်ခံခဲ့ရတယ် ။ အဲဒါ စစ်သားတွေ စိတ်တွေတိုပြီး နဘားလမ်းခွဲနားမှာ လာသောင်းကျန်းနေတာ။ လက်နက်ကြီး လက်နက်ငယ်တွေနဲ့ ပတ်ဝန်းကျင်တွေကိုအကုန်ရမ်းပစ်နေတာ။ နှစ်နာရီတောင် ကျော်မယ်ထင်တယ် ။ ကားတွေ၊ဆိုင်တွေကိုလည်းအကုန်ဝင်မွှေပြီး လိုချင်တာတွေ အကုန်ဝင်ယူသွားတာ။ ကျွန်တော်တို့မှာကြောက်လို့ တစ်ညလုံးတောင် အိပ်မရဘူး” ဟု ဒေသပြည်သူတစ်ဦးက ရန်ကုန်ခေတ်သစ်သတင်းဌာနသို့ ပြောဆိုသည်။"]
https://yktnews.com/2023/03/93684/	အင်းတော်တွင် ရိက္ခာပို့ယာဉ်တန်းနှင့် လုံခြုံရေးစစ်သားများကို တိုက်ခိုက်မှု ၁၀ ဦးကျော် သေဆုံး	["အင်းတော်တွင် ရိက္ခာပို့ယာဉ်တန်းနှင့် လုံခြုံရေးစစ်သားများကို တိုက်ခိုက်မှု ၁၀ ဦးကျော် သေဆုံး", "ရန်ကုန်၊ မတ် ၂၂", "စစ်ကိုင်းတိုင်း၊ အင်းတော်မြို့နယ်နှင့် ကသာမြို့နယ်ကြားတွင် ရိက္ခာပို့ အကြမ်းဖက် စစ်ယာဉ်တန်းနှင့် လမ်းလုံခြုံရေးယူပေးသော စစ်သားများကို တိုက်ခိုက်ခဲ့ရာ အကြမ်းဖက်စစ်သား ၁၀ ဦးကျော်သေဆုံးခဲ့ကြောင်း Indaw Revolution – IR မှ တာ ဝန်ရှိသူတစ်ဦးက ရန်ကုန်ခေတ်သစ်သတင်း ဌာနထံသို့ ပြောကြားသည်။", "မတ်လ၂၀ ရက် နံနက် ၉ နာရီခန့်က အင်းတော်မြို့မှ ဗန်းမောက်မြို့သို့ ရိက္ခာပို့ရန် ထွက်ခွာမည့် ယာဉ်တန်း ၃၅ စီးထွက်ခွာနိုင်ရန် လမ်းလုံခြုံရေးယူရန် ထွက်ခွာလာသော အကြမ်း ဖက်စစ်သား ၁၀၀ ခန်ကို အင်းတော်-ကသာလမ်းပိုင်း ၁၀ မိုင် ကျောက်ခဲစက်အနီး၌ KIA ၊ KPDF ပူးပေါင်းတပ်ဖွဲ့မှ ကြားဖြတ်တိုက်ခိုက်ခဲ့ရာ အကြမ်းဖက်စစ်သား ၅ ဦး သေဆုံးပြီး အ များအပြားဒဏ်ရာရရှိခဲ့ကြောင်း သိရသည်။", "“၂၀ ရက်နေ့မှာ လမ်းလုံခြုံရေး ပွိုင့်ယူပြီး ၂၁ ရက်နေ့မှာ အင်းတော်ကနေ့ ယာဉ်တန်း စထွက်ပါတယ်၊ယာဉ်တန်းက ဗန်းမောက်ကို ရိက္ခာသွားပို့တာ၊ တိုက်ပွဲက ၂၀ ရက်နဲ့ ၂၁ ရက် ၂ ရက်ဖြစ်ခဲ့တာ၊ တိုက်ပွဲ ဝင်ရဲဘော်တစ်ဦးပြောပြတာတော့ သူတို့ရှေ့မှာတင် ခွေးတွေ ပစ် ပစ် လဲတာတွေ မြင်ရတယ်၊ ခွေးတစ်ကောင်ဆို သေနတ်မှန်ပြီး သူ့လူတွေ လာကယ်ဖို့ အော်နေတာ ကြားနေရတယ်တဲ့” ဟု Indaw Revolution – IR မှ တာဝန်ရှိသူတစ်ဦးက ရန်ကုန်ခေတ်သစ်သတင်း ဌာနထံသို့ ပြောကြားသည်။", "မတ်လ ၂၁ ညနေ ၄ နာရီခန့်တွင် အင်းတော်မြို့မှ ထွက်ခွာလာသော အကြမ်းဖက်စစ်တပ် ရိက္ခာပို့ ယာဉ်တန်းကို KIA ၊KPDF ပူးပေါင်းတပ်ဖွဲ့များမှ ထပ်မံကြားဖြတ်တိုက်ခိုက်ခဲ့ရာ စစ်သား ၄ ဦး ခန့်နေရာတွင်သေဆုံးပြီး အများအပြား ဒဏ်ရာရရှိခဲ့ကြောင်း၊ သေဆုံးဒဏ်ရာရ စစ်သားများကို ကသာမြို့ရှိ အ ကြမ်းဖက်စစ်တပ် ၃၀၉ အတွင်းသို့ သယ်ဆောင်သွားကြောင်း၊ ပြည်သူ့ကာကွယ်ရေးတပ်ဖွဲ့ဝင်များ အထိအခိုက်မရှိပြန်လည်ဆုတ်ခွာနိုင်ခဲ့ကြောင်း သိရသည်။", "ဗန်းမောက်သို့ ရိက္ခာသွားရောက်ပို့ဆောင်သော အကြမ်းဖက်စစ်ကား ၃၅ စီးသည် အင်းတောကို ပြန်ဆင်းလာပြီး အင်းတော်မှတဆင့် ကသာဘက်သို့ ပြန်ဆင်းသွားကာ ကသာမြို့ရှိ ၃၀၉ တပ်မှ တဆင့် ထီးချိုင့်မြို့နယ်ထဲသို့ ဆက်လက်ဆင်းသွားပြီဟု သတင်းရရှိထားကြောင်း ဟု Indaw Revolution – IR မှ တာဝန်ရှိသူတစ်ဦးက ပြောဆိုသည်။"]
https://yktnews.com/2023/02/88879/	အင်းတော်နှင့် ခင်ဦးရှိ ကျေးရွာများကို စစ်တပ်က လက်နက်ကြီးများဖြင့် ပစ်ခတ်သောကြောင့် ပြည်သူ ၆ ဦး ထိခိုက်ဒဏ်ရာရ	["အင်းတော်နှင့် ခင်ဦးရှိ ကျေးရွာများကို စစ်တပ်က လက်နက်ကြီးများဖြင့် ပစ်ခတ်သောကြောင့် ပြည်သူ ၆ ဦး ထိခိုက်ဒဏ်ရာရ", "ရန်ကုန်၊ ဖေဖော်ဝါရီ ၂၂", "စစ်ကိုင်းတိုင်း၊ အင်းတော်မြို့နယ်ရှိ ကျေးရွာများကို အကြမ်းဖက် စစ်တပ်က လက်နက်ကြီးများဖြင့် ပစ်ခတ်သောကြောင့် ပြည်သူ ၄ ဦး ထိခိုက်ဒဏ်ရာရရှိခဲ့ကြောင်း Indaw Revolution-IR အဖွဲ့ထံမှ သိရသည်။", "ဖေဖော်ဝါရီလ ၂၁ ရက်နေ့ နံနက် ၁၁ နာရီ အချိန့်ခန့်တွင် အင်းတော်မြို့ တောင်ဘက် ရိက္ခာကုန်း၌ တပ်စွဲထားသော အကြမ်းဖက် စစ်တပ်က လက်နက်ကြီးဖြင့် ပစ်ခတ်ခဲ့သောကြောင့် မိုးယူရွာနှင့် ကျော်ရွာတို့ကို ကျရောက် ပေါက်ကွဲခဲ့ကြောင်း သိရသည်။", "စစ်တပ် ပစ်ခတ်မှုကြောင့် ကျော်ရွာမှ အသက် ၇၈ အရွယ်အဖွားအို ၁ ဦး၊ အသက်၂၄ နှစ်အရွယ်နှင့် အသက် ၃၀ အရွယ် အမျိုးသား ၂ ဦး၊ မိုးယူရွာမမှ အသက်၄၀အရွယ် အမျိုးသမီး ၁ ဦးတို့ ခြေတောက်၊ ကျော၊ ခေါင်းနှင့် လည်ပင်းတို့၌ ထိခိုက်ဒဏ်ရာများ ရရှိခဲ့ပြီး မိုးယူရွာမှ နေအိမ် ၁ လုံးနှင့် ကျော်ရွာမှ နေအိမ် ၃ လုံးလည်း ထိခိုက်ပျက်စီးခဲ့ကြောင်း သိရသည်။", "အလားတူ ဖေဖော်ဝါရီလ ၂၁ ရက်နေ့ ည ၈ နာရီကျော်ခန့်တွင် ခင်ဦးမြို့နယ် အင်းပတ်ကွေ့ဈေးတန်း၌ အထိုင်ချ တပ်စွဲထားသော စစ်သားနှင့် ပျူစောထီးများက အင်းပတ်ကျေးရွာအတွင်း ၆၀ မမများဖြင့် ပစ်ခတ်ခဲ့သောကြောင့် အသက် ၆၀ ကျော် အဖွားအို ၁ ဦးနှင့် အသက် ၃၀ ဝန်းကျင် အမျိုးသား ၁ ဦးတို့ ကျည်ထိမှန် ခဲ့ကြောင်း Khin U Specialforce Organization KSO အဖွဲ့ထံမှ သိရသည်။"]
https://yktnews.com/2023/04/99361/	အင်းတော်နှင့် ဒီးမော့ဆိုတို့တွင် စစ်ဘေးရှောင်ပြည်သူနှင့် အရပ်သား ၁၀ ဦးကို စစ်တပ်က ရက်ရက် စက်စက် သတ်ဖြတ်	["အင်းတော်နှင့် ဒီးမော့ဆိုတို့တွင် စစ်ဘေးရှောင်ပြည်သူနှင့် အရပ်သား ၁၀ ဦးကို စစ်တပ်က ရက်ရက် စက်စက် သတ်ဖြတ်", "ရန်ကုန်၊ ဧပြီ ၂၅", "စစ်ကိုင်းတိုင်း၊ အင်းတော်မြို့နယ်တွင် အကြမ်းဖက် စစ်တပ် ဖမ်းဆီး ခေါ်ဆောင်သွားသည့် မံဟဲရွာသား ၅ ဦး၏ ရုပ်အလောင်းများ ပြန်လည်တွေ့ရှိခဲ့ကြောင်း Indaw Revolution – IR အဖွဲ့ထံမှ သိရသည်။", "မတ်လ၂၄ ရက်နေ့တွင် အကြမ်းဖက် စစ်တပ်က မံဟဲ‌ ကျေးရွာကို ဝင်ရောက်စီးနင်းခဲ့ပြီး မံဟဲရွာသား ၅ ဦးဖြစ်သည့် အသက် ၂၅ နှစ်အရွယ် ကိုညီညီ၊ အသက် ၂၅ နှစ်အရွယ် ကိုလောရှုပ်၊ အသက် ၃၈ နှစ်အရွယ် ကိုအောင်မင်းသိုက်နှင့် ကိုနေလင်းထွန်း၊ အသက် ၄၈ နှစ်အရွယ်ကိုဖိုးရှမ်းတို့ကို ဖမ်းဆီး ခေါ်ဆောင်သွားကြောင်း သိရှိရသည်။", "အဆိုပါ ပြည်သူ ၅ ဦး၏ ရုပ်အလောင်းများကို ၁ လကျော်အကြာ မော်လူးမြို့တောင်ဘက် ၄ မိုင်ခန့်ရှိ တောထဲတွင် အပိုင်းပိုင်း ခုတ်ဖြတ်ကာ မီးရှို့ထားသည့် အနေအထားဖြင့် ပြန်လည် တွေ့ရှိခဲ့ခြင်း ဖြစ်ကြောင်း Indaw Revolution – IR အဖွဲ့ထံမှ သိရသည်။", "အလားတူ ကယားပြည်နယ်၊ ဒီးမော့ဆိုမြို့နယ်တွင် ကျေးရွာအတွင်း အသုံးအဆောင် ပစ္စည်း ပြန်ယူသည့် ပြည်သူ ၅ ဦး ကို စစ်တပ်က ဖမ်းဆီး သတ်ဖြတ်ခဲ့ကြောင်း Union Of Karenni State Youth – UKSY အဖွဲ့ထံမှသိရသည်။", "ဒီးမော့ဆိုမြို့နယ် စံပြ ၆ မိုင် ကျေးရွာမှ ပြည်သူ ၃ ဦးနှင့် ဇီးဖြူကုန်းကျေးရွာရှိ ပြည်သူ ၂ ဦးသည် ၂၀၂၂ ခုနှစ် ဇန်နဝါရီလ ၂၀ ရက်နေ့တွင် အကြမ်းဖက် စစ်တပ်က ဖမ်းဆီးသတ်ဖြတ်ခဲ့ကြောင်း သိရသည်။", "ဒီးမော့ဆို မြို့နယ် စံပြ ၆ မိုင် ကျေးရွာရှိ ဒေါ်မာတိတယ်၏ ခင်ပွန်းဖြစ်သူ ဦးမာရိနိုသည် စစ်ဘေးရှောင်နေရာမှ ၂၀၂၂ ခုနှစ် ဇန်နဝါရီလ ၂၀ ရက်နေ့တွင် ရွာထဲဝင်ရှိ သမီးဖြစ်သူအတွက်‌ ကျောင်းသုံးစာအုပ်၊ အရေးကြီးစာရွက်စာတမ်းများ၊ စားနပ်ရိက္ခာအနည်းငယ်ကို အခြား ကျေးရွာသား ၂ ဦးနှင့် အတူ ပြန်ယူရာတွင် အကြမ်းဖစ်စစ်ကောင်စီမှ ၃ ဦး လုံးကို ရက်ရက်စက်စက် သတ်ဖြတ်ခဲ့ကြောင်း သိရှိရသည်။", "“ ရက်ရက်စက်စက် သတ်သွားတာ ၃ ယောက်စလုံးကိုတစ်နေရာတည်းမှာ သူများ အိမ်သာကျင်းထဲမှာ ပစ်ချထားခဲ့တာ။ သူတို့ပျောက်နေတာ တစ်လလောက်ရှိမှပဲ သေတယ်ဆိုတာသိရတယ် ။ လူငယ်တွေက ပြန်ရှာပေးကြတယ်။ တွေ့တဲ့ အချိန်က အရိုးတွေပဲကျန်တယ်။ ချက်ချင်းတော့ ဆယ်ထုတ်လို့မရသေးဘူး ။ စစ်တပ်ဘက်က သေနတ်ကြီးတွေ ဆက်တိုက်ပစ်လာလို့ နောက်တစ်လလောက်နေမှ ပြန်တူးဖော်ပြီး မြှုပ်ရတယ်။ တစ်ယောက်နဲ့ တစ်ယောက်က ခန့်မှန်းလို့ မရတော့ဘူး။ တခြားရွာမှာပဲ ဖြစ်သလို မြှုပ်နှံခဲ့ရတယ်။ ကိုယ်တိုင်လည်း မမြင်တွေ့လိုက်ရဘူး” ဟူ၍ ဦးမာရိနို၏ ဇနီးဖြစ်သူ ဒေါ်မာတိတယ်၏ ပြောကြားချက်ကို Union of Karenni State Youth – UKSY ၏ ထုတ်ပြန်ချက်တွင် ဖော်ပြထားသည်။", "လက်ရှိအချိန်တွင် ဒေါ်မာတိတယ်တို့ မိသားစုသည် စစ်ဘေးရှောင်နေဆဲ ဖြစ်ပြီး သားသမီးများမှာလည်း အရွယ်မရောက်သေးသည့်အတွက် အခက်အခဲများ ရှိကာ အလှူရှင်များကိုသာ အားကိုးနေရကြောင်း၊ နိုင်ငံတကာအနေနှင့် အမှတ်တရားဘက်မှ ရပ်တည်ပေးရန် လိုအပ်ပြီး စစ်ကောင်စီဝင်များ အမြစ်ပြုတ်မှသာ ရမည်ဖြစ်ကြောင်း၊ ပြည်သူများအနေနှင့် စစ်ကောင်စီ၏ အုပ်ချုပ်မှုအောက်တွင် အရှုံးပေးခဲ့လျှင်လည်း ယခုထက်ပိုမို ရက်စက်မည်သာဖြစ်၍ ၎င်းတို့ မရှိတော့သည်သာ အကောင်းဆုံးဖြစ်ကြောင်း ဒေါ်မာတိတယ်က ပြောကြားသည်။", "ထို့ပြင် အကြမ်းဖက် စစ်တပ်သည် ၂၀၂၂ ခုနှစ် ဇန်နဝါရီလ ၂၀ ရက်နေ့တွင် ဦးမာရိနိုတို့ ၃ ဦးအပြင် ဇီးဖြူကုန်းကျေးရွာရှိ မောင်ကလာတီးနိုနှင့် မောင်ဖရန်စ္စကိုတို့ကိုလည်း ရက်ရက်စက်စက် သတ်ဖြတ်ခဲ့ကြောင်း ဒေသခံများထံမှ သိရှိရသည်။", "မောင်ကလာတီးနိုနှင့် မောင်ဖရန်စစ္စကိုတို့ ၂ ဦးသည် ညီအစ်ကိုများ ဖြစ်ကြပြီး အကြမ်းဖက်စစ်တပ် စစ်ကြောင်းထိုးလာမှုနှင့် ကြုံတွေ့ခဲ့ရပြီး စစ်ကောင်စီဝင်များက ဖမ်းဆီးချုပ်နှောင်၍ ရက်ရက်စက်စက်သတ်ဖြတ်ခဲ့ခြင်းဖြစ်ကြောင်း Union of Karenni State Youth – UKSY မှ သတင်းထုတ်ပြန်သည်။", "“ဇန်နဝါရီလ ၂၀ ရက်နေ့တွင် ဇီးဖြူကုန်းမှာ ညီလေးနှစ်ယောက်စလုံးက ရိက္ခာပြန်ယူတော့ စစ်သားတွေကလည်း ရွာထဲကိုဝင်လာတယ် ရွာကနေ ညီလေးတို့က ပြန်ထွက်မမီလို့ စစ်တပ်က စံပြ -၆ မိုင် ရွာဘက်ကို ခေါ်သွားပြီး သတ်လိုက်တယ်။ ပြီးတော့ ရေတွင်းထဲကိုပစ်ချထားခဲ့တယ် ။ ဘယ်အချိန်မှာ သတ် သွားတာလဲဆိုတာတော့ မသိရဘူးပေါ့။ အဲ့တုန်းက ကျွန်တော်တို့လည်း စုံစမ်းလို့မရတော့ဘူး။ ဧပြီလမှ အချိန်ကြာသွားတော့မှ ရုပ်အလောင်းကိုပြန်ရတယ်၊ ပြန်တွေ့ရတယ်” ဟု သေဆုံးသူတို့၏ အစ်ကိုဖြစ်သူ ဦးမားရ်ကို၏ ပြောကြားချက်ကို Union of Karenni State Youth – UKSY တွင် ဖော်ပြထားသည်။", "လက်ရှိအချိန်အထိ သေဆုံးသွားသူ ညီအစ်ကို နှစ်ဦးအတွက် ဆုတောင်းပွဲ မလုပ်ဆောင်ရသေးကြောင်း၊ နေအိမ်သို့ ပြန်လိုသော်လည်း စစ်ကောင်စီဘက်မှ လက်နက်ကြီးများ လေယာဉ်များ လာမည်ကို စိုးရိမ်နေရ၍ စစ်ဘေးရှောင်နေရကြောင်း ဦးမားရ်ကိုက ပြောကြားသည်။"]
https://yktnews.com/2023/06/105549/	အင်းတော်နှင့် ဗန်းမောက်ရှိ ရွာများမှ ပြည်သူများ စစ်ဘေးရှောင်စဥ် အိမ်မွေးတိရစ္ဆာန်များကို ABSDF တပ်ဖွဲ့က ထိန်းသိမ်း စောင့်ရှောက်ပေး	["အင်းတော်နှင့် ဗန်းမောက်ရှိ ရွာများမှ ပြည်သူများ စစ်ဘေးရှောင်စဥ် အိမ်မွေးတိရစ္ဆာန်များကို ABSDF တပ်ဖွဲ့က ထိန်းသိမ်း စောင့်ရှောက်ပေး", "ရန်ကုန်၊ ဇွန် ၁", "စစ်ကိုင်းတိုင်း၊ အင်းတော်နှင့် ဗန်းမောက် မြို့နယ် အကြား တိုက်ပွဲများ၌ ပြည်သူများ စစ်ရှောင်သွားစဥ် မော်တိတ်ရွာနှင့် ရွာသာယာရွာတို့မှ ပြည်သူများ မွေးမြူထားသည့် နွား၊ ဝက်များကို အစာရေစာ မပြတ်လပ်စေရေး ABSDF ရဲဘော်များက ပြုစု ထိန်းသိမ်း စောင့်ရှောက်ပေးခဲ့ကြောင်း သိရသည်။"]
https://yktnews.com/2023/11/130262/	အင်းတော်မြို့ ရဲစခန်းမှ ရဲမိသားစုဝင်များ စစ်တပ်ကုန်းကို ပြောင်းရွှေ့သွားပြီး စစ်တပ်က တိုက်ပွဲဖြစ်ပွားခြင်းမရှိဘဲ ကျေးရွာများကို လက်နက်ကြီးဖြင့် ပစ်ခတ်ကာ လေကြောင်းဖြင့် ဗုံးကျဲခြင်းများ ပြုလုပ်	["အင်းတော်မြို့ ရဲစခန်းမှ ရဲမိသားစုဝင်များ စစ်တပ်ကုန်းကို ပြောင်းရွှေ့သွားပြီး စစ်တပ်က တိုက်ပွဲဖြစ်ပွားခြင်းမရှိဘဲ ကျေးရွာများကို လက်နက်ကြီးဖြင့် ပစ်ခတ်ကာ လေကြောင်းဖြင့် ဗုံးကျဲခြင်းများ ပြုလုပ်", "ရန်ကုန်၊ နိုဝင်ဘာ ၈", "စစ်ကိုင်းတိုင်း၊ အင်းတော်မြို့ ရဲစခန်းမှ ရဲမိသားစုဝင်များ စစ်တပ်ကုန်းကို ပြောင်းရွှေ့သွားပြီး စစ်တပ်က တိုက်ပွဲဖြစ်ပွားခြင်းမရှိဘဲ ကျေးရွာများကို လက်နက်ကြီးဖြင့် ပစ်ခတ်ကာ လေကြောင်းဖြင့် ဗုံးကျဲခြင်းများ ပြုလုပ်ခဲ့ကြောင်း Indaw Revolution – IR မှ တာဝန်ရှိသူ တစ်ဦးကရန်ကုန်ခေတ်သစ်သတင်းဌာနသို့ပြောကြားသည်။", "နိုဝင်ဘာ ၇ ရက်နေ့ မွန်းလွဲ ၂ နာရီခန့်တွင်လည်း အင်းတော်မြို့ အနီးရှိ နန်းခင့်နှင့် နဘားအနောက်ဘက်ရှိ တောင်ကြားအတွင်းကို အကြမ်းဖက် စစ်တပ်က Jet Fighter ၂ စီးဖြင့် ပစ်ခတ်မှု ပြုလုပ်ခဲ့ပြီး တောထဲကို ကျရောက် ပေါက်ကွဲခဲ့သောကြောင့် ထိခိုက်သူမရှိကြောင်း သိရသည်။", "ယင်းသို့ ပစ်ခတ်မှု ပြုလုပ်ပြီးနောက် ညပိုင်းတွင် အင်းတော်ရဲစခန်းမှ ရဲမိသားစုဝင်များက စစ်တပ် ကုန်းကို ပြောင်းရွှေ့သွားပြီး အကြမ်းဖက် စစ်တပ်က လက်နက်ကြီး ၂ လုံး ပစ်ခတ်ခဲ့ကာ ကျော်ရွာသင်္ချိုင်း အနီး နှင့် နတ်မဟုတ်ကြီး-ကမ်းနီရွာ အနီး ကျရောက်ပေါက်ကွဲခဲ့ကြောင်း သိရှိရသည်။", "“လက်နက်ကြီးတွေနဲ့ ရမ်းသမ်းပစ်ခတ်နေတာ ။ တိုက်ပွဲလည်း မဖြစ်ဘဲနဲ့ သူတို့ လာသိမ်းမှာကြောက်ပြီး ပစ်ခတ်နေတာ။ လူထိခိုက်မှုတော့ မရှိဘူး။ အင်းတော်ရဲစခန်းက ရဲမိသားစုတွေ၊ လက်နက်တိုက်၊ ပိုက်ဆံတိုက်တွေလည်း အကုန် စစ်တပ်ကုန်းကို မနေ့က ပြောင်းထားတယ်” ဟု Indaw Revolution – IR မှ တာဝန်ရှိသူ တစ်ဦးက ပြောဆိုသည်။"]
https://yktnews.com/2025/04/210581/	အင်းတော်မြို့နယ်တစ်ခုလုံးကို KIA ဦးဆောင်သော တော်လှန်ရေးတပ်များက အပြီးသတ်တိုက်ခိုက်သိမ်းပိုက်	["အင်းတော်မြို့နယ်တစ်ခုလုံးကို KIA ဦးဆောင်သော တော်လှန်ရေးတပ်များက အပြီးသတ်တိုက်ခိုက်သိမ်းပိုက်", "ရန်ကုန်၊ ဧပြီ ၈", "စစ်ကိုင်းတိုင်း၊ အင်းတော်မြို့နယ်တစ်ခုလုံးကို KIA ဦးဆောင်သော တော်လှန် ရေးတပ်များက အပြီးသတ်တိုက်ခိုက် သိမ်းပိုက်လိုက်ပြီဖြစ်ကြောင်း KIA ရှေ့တန်းသတင်းရင်းမြစ်က ရန်ကုန်ခေတ်သစ်သတင်းဌာနထံသို့ အတည်ပြု ပြောဆိုသည်။", "ယမန်နေ့ ဧပြီလ ၇ ရက်နေ့ ညပိုင်းတွင် စစ်ကိုင်းတိုင်း၊ အင်းတော်မြို့ကို KIA ဦးဆောင်သော တော်လှန်ရေး တပ်များက အပြီးသတ်တိုက်ခိုက်သိမ်းပိုက်ခဲ့ခြင်းဖြစ်ကြောင်း၊ စစ်ကောင်စီတပ်က လေကြောင်းတိုက်ခိုက်မှုများကို ဆက် တိုက် လုပ်ဆောင်ခဲ့ကြောင်း သိရှိရသည်။", "“သတင်းက ဒီနေ့မနက်လောက်မှအတည်ပြု ထုတ်ပြန်ဖို့နဲ့ ဖြန့်ဖို့ပါ။ ဒါပေမယ့် မြေပြင်က သတင်းက ထိန်းမနိုင်တော့လို့ သတင်းပေါက်သွားတာ။ စစ်ကောင်စီကတော့ တစ်နေကုန် လေယဉ်တွေနဲ့ ဗုံးတွေ တောက်လျှောက် လာကျဲနေတာ။ ဗုံးကျဲတာ စုစုပေါင်း ၅၉ ကြိမ်လောက်ရှိတယ်” ဟု KIA ရှေ့တန်းသတင်းရင်း မြစ်က ပြောဆိုသည်။", "အင်းတော်မြို့ကို ၂၀၂၄ ခုနှစ် ဩဂုတ်လ ၁၆ ရက်နေ့မှစ၍ KIA ဦးဆောင်သော တော်လှန်ရေးတပ်ဖွဲ့များက ဝင်ရောက် တိုက်ခိုက်ခဲ့ရာ ဩဂုတ်လ ၂၄ ရက်နေ့ နံနက်ပိုင်းတွင် အင်းတော်မြို့ရဲစခန်း၊ ထွေ/အုပ်ရုံး၊ နဘားလမ်းဆုံနှင့် နဘားရွာဘုန်းကြီးကျောင်းရှိ စစ်စခန်းများကို KIA ပူးပေါင်းတပ်က တိုက်ခိုက် သိမ်းပိုက်နိုင်ခဲ့ကြောင်း၊ အင်းတော် ရဲစခန်းနှင့်ထွေအုပ်ရုံးမှ ဆုတ်ခွာသွားသော စစ်ကောင်စီ တပ်ဖွဲ့ဝင်များမှာ အင်းတော်မြို့ရှိ ဒေသအခေါ် ဂျပန်လှိုဏ်ဂူတွင် တပ်မ ၇၇ ၏ ရှေ့တန်းဌာနချုပ်အဖြစ် ခံစစ်လုပ်ကာ ခုခံခဲ့ကြောင်း၊ အင်းတော်မြို့ရှိ အကြမ်း ဖက် စစ်တပ်၏ နောက်ဆုံးလက်ကျန်စခန်းဖြစ်သော ဂျပန်လှိုဏ်ဂူစခန်းကုန်းကို KIA ဦးဆောင်သော တော်လှန်ရေးတပ်များက ၇ လကျော်တိုက်ခိုက်ပြီးနောက် သိမ်းပိုက်ရရှိကာ အင်းတော်တစ်မြို့နယ်လုံးတွင် စစ်ကောင်စီတပ် ကင်းစင်သွားခြင်းဖြစ်ကြောင်း သိရှိရသည်။", "“အင်းတော်ကို ခက်ခက်ခဲခဲ တိုက်ခိုက်ခဲ့ရတယ်။ စစ်ကူစစ်ကြောင်းတွေကိုလည်း အကြိမ်ကြိမ် ကြားဖြတ် တိုက် ခိုက်ခဲ့တယ်။ ကိုယ့်ဘက်ကလည်း ထိခိုက် ဆုံးရှုံးမှုတွေရှိပါတယ်” ဟု KIA ရှေ့တန်းသတင်းရင်းမြစ်က ပြောဆိုသည်။"]
https://yktnews.com/2023/10/126682/	အင်းတော်မြို့နယ်တွင် PDF ထောက်ပို့တာဝန်ခံကို စစ်တပ်က သတ်ဖြတ်ပြီး ၎င်းတို့နှင့် ပူးပေါင်းနေသည်ဟု ဝါဒဖြန့်	["အင်းတော်မြို့နယ်တွင် PDF ထောက်ပို့တာဝန်ခံကို စစ်တပ်က သတ်ဖြတ်ပြီး ၎င်းတို့နှင့် ပူးပေါင်းနေသည်ဟု ဝါဒဖြန့်", "ရန်ကုန်၊ အောက်တိုဘာ ၁၆", "စစ်ကိုင်းတိုင်း၊ အင်းတော်မြို့နယ်၊ ကမ်းနီရွာထိပ်တွင် PDF မြောက်ပိုင်းတိုင်း ထောက်ပို့တာဝန်ခံ ကိုသိန်းဇော် ဦး ကို အကြမ်းဖက်စစ်တပ်က သတ်ဖြတ်ပြီး ၎င်းတို့နှင့်ပူးပေါင်းနေသည်ဟု ဝါဒဖြန့်နေကြောင်း ကိုသိန်း ဇော်ဦးနှင့် နီးစပ်သူ ရဲဘော်တစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "အောက်တိုဘာလ ၇ ရက်နေ့က အင်းတော်မြို့နယ်၊ ကမ်းနီကျေးရွာထိပ်တွင် မြောက်ပိုင်းတိုင်း စစ်ဒေသ ထောက်ပို့တာဝန်ခံ အသက် ၄၁ နှစ်အရွယ် ကိုသိန်းဇော်ဦးကို အကြမ်းဖက် စစ်တပ်၏ တပ်မ ၇၇ လက် အောက်ခံ ခမရ ၁၀၁ တပ်သားများမှ လက်ပြန်ကြိုးတုတ်ကာ ရက်ရက်စက်စက် ဓားဖြင့် အချက်ပေါင်း များစွာထိုးသတ်ခဲ့ပြီး ရုပ်အလောင်းကို စွန့်ပစ်ထားခဲ့ခြင်းဖြစ်ကြောင်း၊ ကိုသိန်းဇော်ဦးရုပ်အလောင်းကို ပြည်သူများမှ မြေမြှုပ် သင်္ဂြိုလ်ပေးခဲ့ကြောင်း သိရသည်။", "“သူ့အလောင်းဆိုတာ သေချာတယ်၊ အသတ်ခံရတဲ့ ဓာတ်ပုံနဲ့ တိုက်စစ်ပြီးပြီ၊ အဲဒါကို အင်းတော်ရဲစခန်း နဲ့ စစ်တပ်က ကိုသိန်းဇော်ဦးဟာ သူတို့နဲ့အတူရှိပါတယ်၊ သူတို့နဲ့ ပူးပေါင်းနေပါတယ်ဆိုပြီး ဝါဒဖြန့်နေ တယ်၊ သူ့မိသားစုတွေနဲ့ အဆက်အသွယ် ရထားပြီးပါပြီ၊ သူက အင်းတော်ဇာတိမဟုတ်ဘူး၊ ကသာဘက်က ပါ၊ အလုပ်ကိစ္စနဲ့ အင်းတော်ဘက်ကို ဝင်ရင်း ဖမ်းဆီးခံလိုက်ရတာ” ဟု ကိုသိန်း ဇော်ဦးနှင့် နီးစပ်သူ ရဲဘော်တစ်ဦးက ရန် ကုန်ခေတ်သစ်သတင်းဌာနထံသို့ ပြောကြားသည်။", "ပြီးခဲ့သည့် ဩဂုတ်လ ၁၂ ရက်နေ့က အင်းတော်မြို့၊ သံလမ်းကူးရှိ အကြမ်းဖက်စစ်တပ် စစ်ဆေးရေးဂိတ် တွင် ဖမ်းဆီးခံခဲ့ရခြင်းဖြစ်ပြီး ၂ လအကြာ အောက်တိုဘာလ ၆ ရက် ညနေပိုင်းက ကသာမြို့နယ်သို့ ထွက်ခွာသည့် စစ်တပ်စစ်ကြောင်းမှ လက်ပြန်ကြိုးတုတ်ပြီး ဖမ်းဆီးခေါ်ဆောင်သွားကြောင်း၊ ထိုသို့ ဖမ်း ဆီးခေါ်ဆောင်သွားသည်ကို မြင်တွေ့လိုက်သည့် ပြည်သူများမှလည်း အတည်ပြုပြောကြားပေးခဲ့ ကြောင်း သိရသည်။"]
https://yktnews.com/2023/05/104160/	အင်းတော်မြို့နယ်တွင် စစ်တပ် အရာရှိများ ပျော်ပါးရန်အတွက် ကျေးရွာများမှ ၁ ရက်ကို အမျိုးသမီးငယ် ၅ ဦးပေးပို့ရ	["အင်းတော်မြို့နယ်တွင် စစ်တပ် အရာရှိများ ပျော်ပါးရန်အတွက် ကျေးရွာများမှ ၁ ရက်ကို အမျိုးသမီးငယ် ၅ ဦးပေးပို့ရ", "ရန်ကုန်၊ မေ ၂၄", "စစ်ကိုင်းတိုင်း၊ အင်းတော်မြို့နယ်တွင် စစ်တပ် အရာရှိများ ပျော်ပါးရန်အတွက် ကျေးရွာများမှ ၁ ရက်ကို အမျိုးသမီးငယ် ၅ ဦး ပေးပို့နေရကြောင်း ABSDF မြောက်ပိုင်းမှထောက်လှမ်းရေး တာဝန်ခံ ကိုစောက ရန်ကုန်ခေတ်သစ် မီဒီယာသို့ ပြောဆိုသည်။", "အင်းတော်မြို့နယ်၊ အနောက်ဖက်ခြမ်းရှိ နန့်သာအောင်းကုန်း ဘုန်းတော်ကြီးကျောင်းတွင် တပ်စွဲထားသော အကြမ်းဖက် စစ်တပ် အရာရှိများ ပျော်ပါးရန် အတွက် ကျေးရွာနေ ပြည်သူများက မိန်းကလေးငယ် ၅ ဦးကို ကျေးရွာမှ နေ့စဥ် ပေးပို့နေရကြောင်း သိရှိရသည်။", "” ကျေးရွာမှာရှိတဲ့ မိန်းကလေးငယ် ၁ ရက်ကို ၅ ဦး ခြေတော်တင်ဖို့ ပျော်ပါးဖို့အတွက် ကျေးရွာမှာရှိတဲ့ အစိမ်း ထောက်ခံတဲ့ သူတွေက ကိုယ့်ရွာသူ ရွာသားတွေရဲ့ မျက်နှာမှ မထောက် သူများ သားပျို သမီးပျိုတွေကို ဒီလိုဖျက်လို့ဖျက်ဆီးလုပ်တာ တော်တော်ရင်နာစရာလည်းကောင်းတယ်။ တော်တော်စိတ်နာစရာလည်းကောင်းပါတယ်။ ဘယ်သော အခါမှ ဒါမျိုးတွေ မဖြစ်စေရဘူး” ဟု ABSDF မြောက်ပိုင်းမှထောက်လှမ်းရေး တာဝန်ခံ ကိုစောကပြောဆိုသည်။", "ကျေးရွာသူ ကျေးရွာသားများသည် ရွာကို အန္တရာယ် ပြုမည် စိုးရိမ်သောကြောင့် အဆိုပါ ဖြစ်ရပ်ကို မတိုင်တန်းရဲဘဲ ကြိတ်မှိတ် ခံစားနေရသည်ကို မကြည့်ရက်သောကြောင့် တပ်တွင်း သတင်းပေး ၁ ဦးမှ တိုင်ကြားလာသည့်အတွက် ပြည်သူလူထု၏ အသက်အိုးအိမ်စည်းစိမ်နှင့်အရှက်တရား၊ ဂုဏ်သိက္ခာတို့ကို ကာကွယ်ပေးရန်အတွက် ABSDF စစ်ကြောင်းမှ မဟာမိတ်ညီနောင်များနှင့် ပူးပေါင်းကာ သွားရောက်လှုပ်ရှားခဲ့ရခြင်းဖြစ်ပါတယ်။", "” ကျွန်တော်တို့ အင်းတော်မှာ စစ်ကြောင်းထိုးရတဲ့ ရည်ရွယ်ချက်ကလည်း ပြည်သူတွေပေါ်မှာ အရည်းကြီး ဆန်ဆန် ကျင့်သုံးနေတဲ့ ပြည်သူတွေအပေါ်မှာ အနိုင်ကျင့်နေတဲ့ ကာမနဲ့ ပတ်သက်ပြီးတော့ လိင်ကျွန်တွေ ပြုမူနေတဲ့ ကျေးရွာတွေကို ကျေးရွာအမျိုးသမီးငယ်တွေ အပေါ်မှာ လိင်ကျွန်ပုံစံမျိုး ဆက်ဆံနေတဲ့ စစ်ကောင်စီဟာ ဖက်ဆစ်ထက် ဆိုးဝါးတဲ့ တစ်ကယ်ကို အရိုင်းဆန်တဲ့ တကယ်ကို ဆိုးဝါးတဲ့ စစ်ကောင်စီကို တားဆီးဖို့အတွက် ကျွန်တော်တို့ စစ်ရေး လှုပ်ရှား ရခြင်းဖြစ်တယ်” ဟု ABSDF မြောက်ပိုင်းမှထောက်လှမ်းရေး တာဝန်ခံ ကိုစောက ထပ်မံ ပြောဆိုသည်။", "လက်ရှိချိန်တွင် အင်းတော်မြို့နယ်အတွင်း အကြမ်းဖက် စစ်တပ်နှင့် ABSDF၊ PDF ပူးပေါင်း တပ်ဖွဲ့များ အကြား တိုက်ပွဲများဖြစ်ပွားနေပြီး စစ်တပ်ဘက်က ထိခိုက်သေဆုံးသူ များပြားကြောင်း သိရသည်။"]
https://yktnews.com/2023/11/132114/	အင်းတော်မြို့နယ်တွင် စစ်တပ်က တိုက်ပွဲဖြစ်ပွားခြင်းမရှိဘဲ တိုက်လေယာဥ်ဖြင့် ဗုံးကျဲ ပစ်ခတ်မှုကြောင့် ပြည်သူ ၁ ဦးသေဆုံး	["အင်းတော်မြို့နယ်တွင် စစ်တပ်က တိုက်ပွဲဖြစ်ပွားခြင်းမရှိဘဲ တိုက်လေယာဥ်ဖြင့် ဗုံးကျဲ ပစ်ခတ်မှုကြောင့် ပြည်သူ ၁ ဦးသေဆုံး", "ရန်ကုန်၊ နိုဝင်ဘာ ၁၉", "စစ်ကိုင်းတိုင်း၊ အင်းတော်မြို့နယ်ရှိ နဘားလမ်းဆုံ စော်မော်ချောင်းကို အကြမ်းဖက် စစ်တပ်က တိုက်ပွဲဖြစ်ပွားခြင်းမရှိဘဲ တိုက်လေယာဥ်ဖြင့် ဗုံးကျဲ ပစ်ခတ်ခြင်းကြောင့် ပြည်သူ ၁ ဦးသေဆုံးခဲ့ကြောင်း Indaw Revolution – IR အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့နိုဝင်ဘာ ၁၉ ရက်နေ့ မွန်းလွဲ ၂ နာရီ ၃၀ မိနစ်တွင် အကြမ်းဖက် စစ်တပ်က တိုက်ပွဲဖြစ်ပွားခြင်းမရှိဘဲ အင်းတော်မြို့နယ်ရှိ နဘားလမ်းဆုံ စော်မော်ချောင်းကို ဂျက်ဖိုက်တာဖြင့် ဗုံး ၆ လုံးကျဲချကာ လေယာဉ်ပေါ်မှ စက်သေနတ်များဖြင့် အကြောင်းမဲ့ ပစ်ခတ်မှုကြောင့် ပြည်သူ ၁ ဦးသေဆုံးကာ ၁ ဦး ထိခိုက်ဒဏ်ရာရရှိခဲ့ကြောင်း သိရသည်။", "“တိုက်ပွဲဖြစ်လို့ မဟုတ်ဘူး ။ ဒီအတိုင်း လေယာဉ်က အကြောင်းမဲ့ လာကျဲတာ။ ဆိုင် ၁ ဆိုင် မီးလောင်ခဲ့တယ်။ ဆိုင်ကယ်နဲ့ ခရီးသွားတဲ့ ပြည်သူတစ်ယောက် ထိခိုက်ဒဏ်ရာရခဲ့တယ်။ ၃ ဘီးဆရာတစ်ယောက်သေသွားတယ်” ဟု Indaw Revolution – IR မှ တာဝန်ရှိသူမှ ရန်ကုန်ခေတ်သစ်သတင်းဌာနသို့ပြောကြားသည်။", "အကြမ်းဖက် စစ်တပ်၏ အဆိုပါ ပစ်ခတ်မှုသည် ပြည်သူများရှိသည့်နေရာကို တမင် လေကြောင်းတိုက်ခိုက်မှုပြုလုပ်ခဲ့ခြင်းဖြစ်ပြီး အင်းတော်စစ်တပ်ကုန်းမှလည်း အဆက်မပြတ်လက်နက်ကြီးများနှင့် လှမ်း၍ ပစ်ခတ်ကြောင်းလည်း ဒေသပြည်သူများထံမှ သိရှိရသည်။", "“အဲဒီနေရာမှာ ဆိုင်တွေ ရှိတယ်လေ။ အဲဒီနေရာက ရွာလည်း မဟုတ်ဘူး၊ ရပ်ကွက်လည်း မဟုတ်ဘူး။ စော်မော်ချောင်းဆိုတဲ့ နေရာမှာ သီးခြား ။ မန္တလေး မြစ်ကြီးနား ဗျူဟာလမ်းမကြီးပေါ်မှာ ရှိတဲ့အတွက် ဈေးဆိုင်တွေ ၊ ဝက်ခ်ရှော့တွေ ရှိနေတဲ့နေရာ။ ပြည်သူတွေကို တမင်လာပစ်သွားတာ” ဟု Indaw Revolution – IR မှ တာဝန်ရှိသူမှ ရန်ကုန်ခေတ်သစ်သတင်းဌာနသို့ပြောကြားသည်။"]
https://yktnews.com/2023/11/132197/	အင်းတော်မြို့နယ်တွင် စစ်တပ်က တိုက်ပွဲဖြစ်ပွားခြင်းမရှိဘဲ တိုက်လေယာဥ်ဖြင့် ဗုံးကျဲ ပစ်ခတ်မှုကြောင့် ပြည်သူ ၁ ဦးသေဆုံး	["အင်းတော်မြို့နယ်တွင် စစ်တပ်က တိုက်ပွဲဖြစ်ပွားခြင်းမရှိဘဲ တိုက်လေယာဥ်ဖြင့် ဗုံးကျဲ ပစ်ခတ်မှုကြောင့် ပြည်သူ ၁ ဦးသေဆုံး", "ရန်ကုန်၊ နိုဝင်ဘာ ၂၀", "စစ်ကိုင်းတိုင်း၊ အင်းတော်မြို့နယ်ရှိ နဘားလမ်းဆုံ စော်မော်ချောင်းကို အကြမ်းဖက် စစ်တပ်က တိုက်ပွဲဖြစ်ပွားခြင်းမရှိဘဲ တိုက်လေယာဥ်ဖြင့် ဗုံးကျဲ ပစ်ခတ်ခြင်းကြောင့် ပြည်သူ ၁ ဦးသေဆုံးခဲ့ကြောင်း Indaw Revolution – IR အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "နိုဝင်ဘာ ၁၉ ရက်နေ့ မွန်းလွဲ ၂ နာရီ ၃၀ မိနစ်တွင် အကြမ်းဖက် စစ်တပ်က တိုက်ပွဲဖြစ်ပွားခြင်းမရှိဘဲ အင်းတော်မြို့နယ်ရှိ နဘားလမ်းဆုံ စော်မော်ချောင်းကို ဂျက်ဖိုက်တာဖြင့် ဗုံး ၆ လုံးကျဲချကာ လေယာဉ်ပေါ်မှ စက်သေနတ်များဖြင့် အကြောင်းမဲ့ ပစ်ခတ်မှုကြောင့် ပြည်သူ ၁ ဦးသေဆုံးကာ ၁ ဦး ထိခိုက်ဒဏ်ရာရရှိခဲ့ကြောင်း သိရသည်။", "“တိုက်ပွဲဖြစ်လို့ မဟုတ်ဘူး ။ ဒီအတိုင်း လေယာဉ်က အကြောင်းမဲ့ လာကျဲတာ။ ဆိုင် ၁ ဆိုင် မီးလောင်ခဲ့တယ်။ ဆိုင်ကယ်နဲ့ ခရီးသွားတဲ့ ပြည်သူတစ်ယောက် ထိခိုက်ဒဏ်ရာရခဲ့တယ်။ ၃ ဘီးဆရာတစ်ယောက်သေသွားတယ်” ဟု Indaw Revolution – IR မှ တာဝန်ရှိသူမှ ရန်ကုန်ခေတ်သစ်သတင်းဌာနသို့ပြောကြားသည်။", "အကြမ်းဖက် စစ်တပ်၏ အဆိုပါ ပစ်ခတ်မှုသည် ပြည်သူများရှိသည့်နေရာကို တမင် လေကြောင်းတိုက်ခိုက်မှုပြုလုပ်ခဲ့ခြင်းဖြစ်ပြီး အင်းတော်စစ်တပ်ကုန်းမှလည်း အဆက်မပြတ်လက်နက်ကြီးများနှင့် လှမ်း၍ ပစ်ခတ်ကြောင်းလည်း ဒေသပြည်သူများထံမှ သိရှိရသည်။", "“အဲဒီနေရာမှာ ဆိုင်တွေ ရှိတယ်လေ။ အဲဒီနေရာက ရွာလည်း မဟုတ်ဘူး၊ ရပ်ကွက်လည်း မဟုတ်ဘူး။ စော်မော်ချောင်းဆိုတဲ့ နေရာမှာ သီးခြား ။ မန္တလေး မြစ်ကြီးနား ဗျူဟာလမ်းမကြီးပေါ်မှာ ရှိတဲ့အတွက် ဈေးဆိုင်တွေ ၊ ဝက်ခ်ရှော့တွေ ရှိနေတဲ့နေရာ။ ပြည်သူတွေကို တမင်လာပစ်သွားတာ” ဟု Indaw Revolution – IR မှ တာဝန်ရှိသူမှ ရန်ကုန်ခေတ်သစ်သတင်းဌာနသို့ပြောကြားသည်။"]
https://yktnews.com/2023/08/119476/	အင်းတော်မြို့နယ်တွင် စစ်တပ်၏ စစ်ခုံရုံးက ပြည်သူ ၄ ဦးကို သေဒဏ်ချမှတ်	["အင်းတော်မြို့နယ်တွင် စစ်တပ်၏ စစ်ခုံရုံးက ပြည်သူ ၄ ဦးကို သေဒဏ်ချမှတ်", "ရန်ကုန်၊ ဩဂုတ် ၂၃", "စစ်ကိုင်းတိုင်း၊ အင်းတော်မြို့နယ်တွင် အကြမ်းဖက် စစ်တပ် ၏ စစ်ခုံရုံးက ပြည်သူ ၄ ဦးကို သေဒဏ်ချမှတ် ခဲ့ကြောင်း Indaw Revolution – IR မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "ဩဂုတ်လ ၁၈ ရက်နေ့ အဆိုပါပြည်သူ ၄ ဦးကို အင်းတော်မြို့နယ်ရှိ အကြမ်းဖက်စစ်တပ် စစ်ခုံရုံးက သေဒဏ်ချမှတ်ခဲ့ခြင်းဖြစ်ပြီး ပြစ်ဒဏ်ချမှတ်ခံရသူများမှာ မုံရွာနှင့်မြစ်ကြီးနား ခရီးသည်တင် ယာဉ် မောင်းသည့် ကိုဇော်မျိုးထွန်း(ခ)တိုနီ၊ ထီးချိုင့်မြို့နယ်မှ ကိုကျော်စွာဝင်း(ခ)ကျော်စွာ၊ မမြင့်မြင့်အေး (ခ) အေးအေးနှင့် အင်းတော်မြို့၊ ရေတွင်းကုန်းရပ်ကွက်နေ အောင်ကျော်ကျော်မိုး(ခ)လားလားတို့ဖြစ် ကြောင်း သိရသည်။", "“ပြင်ပကလူတွေက ခရီးသွားလာရင်းဖမ်းခံလိုက်ရတာ၊ မုံရွာ -မြစ်ကြီးနားခရီးသည်တင်ယာဉ်မောင်းတဲ့သူလည်းပါတယ်၊ အခုလောလောဆယ်တော့ တခြားဆီကို ပို့ထားတယ်လို့ မကြားမိသေးဘူးဗျ၊ တ ကယ်လို့ ပို့မယ်ဆိုရင်တော့ ကသာထောင်ကို ပို့လောက်တယ်၊ သေဒဏ်ချတာကတော့ ဒါပထမ ဆုံးပဲဗျ၊ အဓိကတော့ အင်းတော်က နယ် စပ်လည်းဖြစ်တယ်၊ ကသာသွားလို့ရတယ်၊ ထီးချိုင့်သွား လို့လည်းရ တယ်၊ ဗန်းမောက်သွားလို့လည်းရတယ်၊ KIA နဲ့လည်းအနီးဆုံးနီးတဲ့နေရာမှာရှိတယ် ဆိုတာ့ ပြည်သူ တွေကြောက်အောင်ခြောက်တဲ့သဘောလုပ်တယ်လို့ မြင်ပါတယ်” ဟု Indaw Revolution – IR မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ သုံးသပ်ပြောကြားသည်။", "ခရီးသည်တင်ယာဉ်မောင်း ကိုဇော်မျိုးထွန်း(ခ)တိုနီမှာ ပြီးခဲ့သည့် ဧပြီလပိုင်းက ကားမောင်းရင်း အင်း တော်စစ်ဆေးရေးဂိတ်တွင် ဖမ်းဆီးခံရသူဖြစ်ကြောင်း၊ ကိုကျော်စွာဝင်း(ခ) ကျော်စွာနှင့် မမြင့်မြင့်အေး (ခ) မအေးအေးနှင့် ကိုအောင်ကျော်ကျော်(ခ)လားလားတို့ မှာ ဇွန်လပိုင်းခန့်က အင်းတော်မြို့ထဲ၌ ဖမ်း ဆီးခံရသူများဖြစ်ကြောင်း သိရသည်။", "၎င်းတို့ ၄ ဦးစလုံးကို အကြမ်းဖက်စစ်ကောင်စီလက်အောက်ခံ စစ်ခုံရုံးက အကြမ်းဖက်တိုက်ဖျက်ရေး ဥပဒေ ပုဒ်မ ၄၉(က)၊ ၅၂(က)တို့ဖြင့် တရားစွဲဆိုခဲ့ခြင်းဖြစ်ပြီး ဩဂုတ်လ ၁၈ရက်နေ့တွင် ပြစ်ဒဏ်ချမှတ် ခဲ့ခြင်းဖြစ်ပြီး အင်းတော်မြို့နယ်တွင် ပထမဆုံးချမှတ်သည့် သေဒဏ်ဖြစ်ကြောင်း သိရသည်။", "အင်းတော်မြို့နယ်တွင် အကြမ်းဖက်စ်သားများမှ ပြည်သူများကို နေ့စဉ်နှင့် အမျှ လိုက်လံဖမ်းဆီး လျက်ရှိပြီး တစ်သက် တစ်ကျွန်း ချမှတ်ခံရသည့်ပြည်သူများမှာ ၁၀ ဦး ထက်မနည်းရှိကြောင်း၊ အင်းတော်မြို့ ပေါ်နှင့် အင်းတော်မြို့အဝင်အထွက်ရှိ အကြမ်းဖက်စစ်ကောင်စီစစ်ဆေးရေးဂိတ်များတွင် ဖုန်းများ၊ Message များ ဓာတ်ပုံများပါ စစ်ဆေးလျက်ရှိနေပြီး အနယ်နယ်အရပ်ရပ်မှ ခရီးသွားမိဘ ပြည် သူများအနေဖြင့် အထူးဂရုစိုက်သွားလာကြပါရန် Indaw Revolution – IR မှ အသိပေးထားသည်။"]
https://yktnews.com/2023/05/104547/	အင်းတော်မြို့နယ်၊ ကျွန်းတောရွာကို စစ်တပ်က တိုက်လေယာဥ်ဖြင့် ဗုံးကျဲမှု အဖွားအို ၁ ဦးသေဆုံးပြီး PDF ရဲဘော် ၂ ဦးကျဆုံးကာ ဘုန်းကြီးကျောင်းနှင့် စာသင်ကျောင်းတို့ ပျက်စီး	["အင်းတော်မြို့နယ်၊ ကျွန်းတောရွာကို စစ်တပ်က တိုက်လေယာဥ်ဖြင့် ဗုံးကျဲမှု အဖွားအို ၁ ဦးသေဆုံးပြီး PDF ရဲဘော် ၂ ဦးကျဆုံးကာ ဘုန်းကြီးကျောင်းနှင့် စာသင်ကျောင်းတို့ ပျက်စီး", "ရန်ကုန်၊ မေ ၂၆", "စစ်ကိုင်းတိုင်း၊ အင်းတော်မြို့နယ်၊ မော်တိတ်ဒေသ၊ ကျွန်းတောကျေးရွာကို အကြမ်းဖက် စစ်တပ်က တိုက်လေ ယာဉ်ဖြင့် ဗုံးကျဲ တိုက်ခိုက်ခဲ့ရာ အသက် ၉၃ နှစ် အရွယ် အဖွားအို ၁ ဦးနှင့် PDF ရဲဘော် ၂ ဦး ကျဆုံးခဲ့ကြောင်း Indaw Revolution – IR မှ တာဝန်ရှိသူတစ်ဦးက ရန်ကုန်ခေတ်သစ် သတင်းဌာနထံသို့ ပြောကြားသည်။", "မေလ၂၅ ရက် နံနက် ၁၀ နာရီခန့်က ကျွန်းတောရွာအနီးတွင် တိုက်ပွဲဖြစ်ခဲ့ရာ အကြမ်းဖက် စစ်တပ်မှ ဗိုလ်တစ်ဦးအပါအဝင် ၂၀ ခန့် သေဆုံးပြီး အထိနာသွားသော အကြမ်းဖက် စစ်တပ်သည် ကျွန်းတောကျေးရွာအတွင်း ဝင်ရောက် တပ်စွဲပြီးနောက် တိုက်လေယာဉ် ၂ စီးဖြင့် ပြည်သူလူထု နေထိနေအိမ် များ နှင့် ဘုန်းကြီးကျောင်း၊ စာသင်ကျောင်းများကို ဗုံးသီး ၂၆ လုံးကျဲချခဲ့ခြင်းဖြစ်ကြောင်း သိရသည်။", "“ကျွန်းတောရွာပေါ်ကို တမင်ကျဲချတာ၊ မနက် ၁၀ နာရီလောက်မှာ တစ်ကြိမ်၊ ညနေ ၃နာရီလောက်မှာ တစ် ကြိမ်၊ လေယာဉ် ၂ စီးနဲ့ ဗုံးသီး ၂၆ လုံးပဲ၊ နေအိမ်၊ ဘုန်းကြီးကျောင်း၊ စာ သင်ကျောင်း၊ ဆန်စက်တွေ ပျက်စီး တယ်၊ ဘုန်းကြီးကျောင်းမှာ စစ်ရှောင်နေတဲ့ အဖွားတစ်ဦး သေတယ်၊ ကာကွယ်ရေးတပ်ဖွဲ့ဝင် ၂ ဦးလည်း ကျ ဆုံးတယ်၊ တခြားပြည်သူတွေ ထိခိုက်မှုတော့ မကြားရဘူး၊ စစ်ခွေးတွေ အထိနာလို့ ကျဲချတာ” ဟု Indaw Revolution – IR မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "တိုက်ပွဲအတွင်း သေဆုံးသွားသော အကြမ်းဖက်စစ်ဗိုလ်နှင့် ဒဏ်ရာရရှိသော စစ်သားများကို ရွာသာယာရွာမှ ၄ လုံးထိုး မြေသယ်ကားဖြင့် အင်းတော်မြို့ စစ်တပ်ကုန်းသို့ သယ်ဆောင်သွားကြောင်း၊ အခြားအဆင့် စစ် သားများကို နေရာမှာပင် မြှုပ်နှံသင်္ဂြိုလ်လိုက်ကြောင်း၊ ကျန်ရှိနေသော အကြမ်းဖက်စစ်သားများမှာ ကျွန်း တော ကျေးရွာအတွင်း၌ပင် ရှိနေသေးကြောင်း သိရသည်။", "မတ်လ ၂၂ ရက်နေ့နှင့် ၂၃ ရက်နေ့တွင်လည်း အင်းတော်မြို့နယ်၊ ရွာသာယာကျေးရွာအနီး၌ ယင်း အကြမ်းဖက် စစ်သားများကို ABSDF၊ PDF ပူးပေါင်းတပ်ဖွဲ့မှ တိုက်ခိုက်ခဲ့ရာ အထိနာခဲ့သဖြင့် အကြမ်း ဖက်စစ်ကောင်စီတပ်မှ လေကြောင်းအသုံးပြု တိုက်ခိုက်ခဲ့ရာ ရွာသာယာဘုန်းကြီးကျောင်း ထိခိုက် ပျက်စီးခဲ့သည်။"]
https://yktnews.com/2022/08/30854/	null	["အင်းတော်မြို့နယ်၊ နဘားကျေးရွာတွင် အကြမ်းဖက်စစ်တပ်နှင့် KIA ပူးပေါင်းတပ်ဖွဲ့ တိုက်ပွဲဖြစ်ပြီး စစ်ကောင်စီဘက်မှ ထိခိုက်သေဆုံးမှုရှိ၊ ခင်ဦးတွင် စစ်ကောင်စီတပ်ဖွဲ့ မိုင်းခွဲခံရပြီး ၁၀ ဦးထက်မနည်းသေဆုံး", "ရန်ကုန်၊ ဩဂုတ် ၂၄", "စစ်ကိုင်းတိုင်း၊ အင်းတော်မြို့နယ်၊ နဘားကျေးရွာတွင် အကြမ်းဖက်စစ်တပ်နှင့် ကချင်လွတ်လပ်ရေးတပ်မတော် KIA ပူးပေါင်းတပ်ဖွဲ့ကြား ယမန်နေ့ ဩဂုတ်လ ၂၃ ရက်တွင် တိုက်ပွဲဖြစ်ပွားပြီး စစ်ကောင်စီဘက်မှ ထိခိုက်သေဆုံးမှုများရှိသော်လည်း အရေအတွက်ကို အတည်မပြုနိုင်သေးကြောင်း အင်းတော် တော်လှန်ရေးအင်အားစုက သတင်းထုတ်ပြန်သည်။", "နဘားကျေးရွာမှ နဘားလမ်းဆုံဘက်သို့ ထွက်လာသော အင်အား ၅၀ ခန့်ပါသည့် စစ်ကောင်စီတပ်ဖွဲ့နှင့် KIA၊ PDF၊ ABSDF ပူးပေါင်းတပ်ဖွဲ့ကြား တိုက်ပွဲဖြစ်ပွားခဲ့ခြင်းဖြစ်သည်။", "အကြမ်းဖက်စစ်သားများ၏ လက်နက်ကြီး ရမ်းသန်းပစ်ခတ်မှုကြောင့် နားရခေါင်ကျေးရွာရှိ နေအိမ် ၂ လုံး လက်နက်ကြီးကျည် ထိမှန်ပျက်စီးခဲ့သလို အကြမ်းဖက်စစ်သားများသည် နဘားလမ်းဆုံအနီးရှိ ဆိုင်နှင့် နေအိမ်များမှ ရွှေ၊ ငွေ၊ ဖုန်းနှင့် အခြားတန်ဖိုးရှိ ပစ္စည်းများကို လုယူသွားကြောင်း သိရှိရသည်။", "ယင်းနောက် နံနက် ၁၁ နာရီခန့်တွင် ပိန္နဲကုန်းကျေးရွာသို့ အကြမ်းဖက်စစ်တပ်က လက်နက်ကြီးဖြင့် ပစ်ခတ်မှုကြောင့် အသက် ၄၀ ကျော်အရွယ် အပြစ်မဲ့ပြည်သူ ၁ ဦး သေဆုံးခဲ့ကြောင်း အင်းတော် တော်လှန်ရေးအင်အားစုက သတင်းထုတ်ပြန်သည်။", "အလားတူ ရေဦးမြို့မှ ခြေလျင်ထွက်ခွာလာသော အကြမ်းဖက်စစ်ကောင်စီတပ်ဖွဲ့ အင်အား ၅၀ ခန့်ကို KSO၊ Wolf Guerilla(Ye-U)၊ Khin U – Dog Killers အဖွဲ့များက ခင်ဦးမြို့နယ်၊ မူးမြစ်ကူးတံတားအရှေ့ဘက်တွင် မိုင်း ၆ လုံးဖြင့် ယနေ့ ဩဂုတ်လ ၂၄ ရက် နံနက်၌ ဖောက်ခွဲတိုက်ခိုက်ရာ စစ်သား ၁၀ ဦးထက်မနည်း ထိခိုက်သေဆုံးကြောင်း Khin U Support Organization က သတင်းထုတ်ပြန်သည်။", "ဒေသကာကွယ်ရေးတပ်ဖွဲ့များက မိုင်း ၃ လုံးတွဲဖြင့် ၂ ကြိမ် ဖောက်ခွဲတိုက်ခိုက်ခဲ့ခြင်းဖြစ်ပြီး အကြမ်းဖက်စစ်တပ်သည် အနီးဝန်းကျင်ရှိ ပြည်သူပိုင် ကား ၁ စီးကို အဓမ္မ ချောဆွဲကာ ဒဏ်ရာရစစ်သားများကို ရွာသစ်ကုန်းအတွင်းရှိ စစ်ကောင်စီစခန်းအတွင်းသို့ ပို့ဆောင်ခိုင်းကြောင်း သတင်းရရှိသည်။", "ဓါတ်ပုံ – အင်းတော် ပြည်သူ့ကာကွယ်ရေးတပ်ဖွဲ့ဝင်များ"]
https://yktnews.com/2024/01/138161/	အင်းတော်မြို့နယ်၊ မဲဇာရဲစခန်းမှ စစ်ကောင်စီတပ်ဖွဲ့ဝင်များ ထွက်ပြေးစွန့်ခွာ၊ ရဲစခန်းကို တော်လှန်ရေးတပ်ဖွဲ့များက မီးရှို့ ရှင်းလင်း	["အင်းတော်မြို့နယ်၊ မဲဇာရဲစခန်းမှ စစ်ကောင်စီတပ်ဖွဲ့ဝင်များ ထွက်ပြေးစွန့်ခွာ၊ ရဲစခန်းကို တော်လှန်ရေးတပ်ဖွဲ့များက မီးရှို့ ရှင်းလင်း", "ရန်ကုန်၊ ဇန်နဝါရီ ၁", "စစ်ကိုင်းတိုင်း၊ အင်းတော်မြို့နယ်၊ မဲဇာရဲစခန်းမှ အကြမ်းဖက်စစ်သား၊ ရဲများ အားလုံး စခန်းစွန့်ခွာ ထွက်ပြေးသွားပြီး ကျန်ရှိနေသော ရဲစခန်းကို မီးရှို့ဖျက်ဆီးလိုက်ပြီဖြစ်ကြောင်း Indaw Revolution – IR တပ်ဖွဲ့မှ တာဝန်ရှိသူတစ်ဦးက ရန်ကုန် ခေတ် သစ်သတင်းဌာနထံသို့ ပြောကြားသည်။", "ဒီဇင်ဘာလ ၃၀ ရက်ညနေပိုင်းက မဲဇာရဲစခန်းမှ စစ်ကောင်စီတပ်ဖွဲ့ဝင်များကို အင်းတော်မြို့၊ တပ်မ ၇၇ လက်အောက်ခံ စစ်ကောင်စီတပ်ဖွဲ့ဝင်များမှ စစ်ကြောင်းထိုးလာပြီး မဲဇာကျေးရွာ အရှေ့ဘက် ဟဲနုမြောက်ရွာအထိ လာရောက်ကြိုဆိုကာ ခေါ်ဆောင်သွားခြင်းဖြစ်ပြီး ယခုလက်ရှိအချိန်တွင် တပ်မ ၇၇ လက်အောက်ခံစစ်ကြောင်းမှာ မိုးယူရွာကို ရောက်ရှိနေကြောင်း၊ မဲဇာရဲစခန်းမှ ထွက်လာ သောစစ်ကောင်စီတပ်သားများမှာ အင်းတော်မြို့သို့ ရောက်ရှိသွားပြီဖြစ်ကြောင်း သိရသည်။", "“မဲဇာရဲစခန်းမှာက အင်အား ၃၀ လောက်ပဲရှိတာဆိုတော့ ဝင်တိုက်ခံရမှာကြောက်ပြီး အင်း‌ တော် ရဲစခန်းကို သွားပေါင်းတဲ့ သဘောပါ၊ မနေ့က ရဲစခန်းကို မြို့နယ်ပကဖအဖွဲ့တွေ ဝင်ရှင်းတော့ ဘာမှ မကျန်ခဲ့ဘူး၊ ကျည် ၃ တောင့်နဲ့ ဦးထုပ် တစ်လုံးပဲတွေ့တယ်၊ မနေ့က ရဲစခန်းကို မီးဝင်ရှို့တော့ လက် နက်ကြီးနဲ့ လှမ်းထုတာ အလယ် ဆိပ်ရွာက ရွာနှစ်ကောင်သေတယ်၊ ဒီနေ့မနက်လည်း အဲဒီမဲဇာရဲ စခန်းကို ပကဖတွေ ထပ်ဝင်မီးရှို့ သေးတယ်၊ အဲလိုမီးရှို့တဲ့အချိန်မှာ အင်းတော်မြို့ကနေ လက်နက် ကြီးနဲ့ လှမ်းသေးတယ်၊ လက်နက် ကြီးလှမ်းထုလို့ရတဲ့နေရာဆိုတော့ PDF တွေလည်း အထိုင်မချရဲ ဘူး” ဟု Indaw Revolution – IR တပ်ဖွဲ့မှ တာဝန်ရှိသူတစ်ဦးက ရန်ကုန် ခေတ်သစ်သတင်း ဌာနထံသို့ ပြောကြားသည်။", "အဆိုပါ မဲဇာရဲစခန်းကို တော်လှန်ရေးတပ်ဖွဲ့က ဝင်ရောက်ရှင်းလင်းစစ်ဆေးစဉ် အင်းတော်မြို့ စစ်တပ်ကုန်းမှ လက်နက်ကြီးဖြင့် ပစ်ခတ်တိုက်ခိုက်ခဲ့ရာ မဲဇာစာသင်ကျောင်းနှင့် အလယ်ဆိပ်ရွာ အနီးသို့ ကျရောက်ပေါက်ကွဲပြီး အလယ်ဆိပ်ရွာမှ နွား ၂ ကောင်သေဆုံးခဲ့ကြောင်း သိရသည်။", "ဓာတ်ပုံ- ၂၀၂၂ ခုနှစ်တွင် မဲဇာနယ်မြေရဲစခန်းကို တော်လှန်ရေးတပ်ဖွဲ့များ ဝင်ရောက်တိုက်ခိုက်သဖြင့် မီးလောင်နေစဉ်။ (ပုံအဟောင်းဖြစ်ပါသည်။)"]
https://yktnews.com/2025/04/210276/	အင်းတော်မြို့မဘုန်းကြီးကျောင်းကို စစ်တပ်က လေယာဉ်ဖြင့် ဗုံးကျဲမှု ပြည်သူ ၂ ဦးသေဆုံးပြီး ၈ ဦးဒဏ်ရာရ ၊ ဗုဒ္ဓရုပ်ပွားတော်၊ ဘုန်းကြီးကျောင်း၊ဓမ္မာရုံ အပါအဝင် အဆောက်အအုံများပျက်စီး	["အင်းတော်မြို့မဘုန်းကြီးကျောင်းကို စစ်တပ်က လေယာဉ်ဖြင့် ဗုံးကျဲမှု ပြည်သူ ၂ ဦးသေဆုံးပြီး ၈ ဦးဒဏ်ရာရ ၊ ဗုဒ္ဓရုပ်ပွားတော်၊ ဘုန်းကြီးကျောင်း၊ဓမ္မာရုံ အပါအဝင်အဆောက်အအုံများပျက်စီး", "ရန်ကုန်၊ ဧပြီ ၅", "အကြမ်းဖက် စစ်ကောင်စီတပ်က အင်းတော်မြို့မ ဘုန်းကြီးကျောင်းကို လေယာဉ်ဖြင့် ဗုံးကျဲချခဲ့ရာ ပြည်သူ ၂ ဦးသေဆုံးပြီး ၈ ဦးဒဏ်ရာရရှိကြောင်း Indaw Revolution-IR ၏ သတင်းထုတ်ပြန်ချက်နှင့် KIA သတင်းရင်း မြစ်၏ ပြောဆိုချက်အရ သိရှိရသည်။", "ဧပြီလ ၁ ရက်နေ့ မွန်းတည့် ၁၂ နာရီမှ မွန်းလွဲ ၁ နာရီအတွင်း စစ်ကောင်စီတပ်၏ တိုက်လေယာဉ် ၂ စီးက ဗုံး ၄ အင်းတော် မြို့မဘုန်းကြီးကျောင်းတည့်တည့်သို့ ကျဲချခဲ့ကြောင်း၊ အဆိုပါဗုံးကျဲချမှုကြောင့် အင်းတော်မြို့ မြို့မဘုန်းကြီးကျောင်း၊ ဆွမ်းစားဆောင်၊ဓမ္မာရုံတို့ မီးလောင်ခဲ့ပြီး ရပ်တော်မူရုပ်ပွားတော်၊ မြို့တော်ခန်းမ၊ ဓမ္မမဏ္ဍိုင်ဘုန်းကြီးကျောင်းတို့ ပျက်စီးခဲ့ကြောင်း၊ ထို့ပြင် အဆိုပါဘုန်းကြီးကျောင်းထဲတွင် စစ်ကောင်စီနှင့်အတူ ရှိနေသည့် ပြည်သူ ၂ဦးသေဆုံးခဲ့ပြီး ၈ဦး ဒဏ်ရာရရှိခဲ့ကြောင်း သိရှိရသည်။", "“အင်းတော်မှာ တိုက်ပွဲဖြစ်တာမရှိဘဲ လေယာဉ်နဲ့ ဗုံးကျဲတာပါ။ စစ်ရေးက ရင်ဆိုင်ထားတာရှိတယ်။ သူတို့တပ်စခန်း ကြီးတစ်ခုတည်း ကျန်တော့တယ်။ ထိတွေ့ပစ်ခတ်တာမျိုးကတော့ အမြဲမပြတ်ရှိတယ်။ လေယာဉ်တွေကတော့ ကင်းထောက်လိုက် ဗုံးကျဲလိုက်ပဲ” ဟု KIA သတင်းရင်းမြစ်က ပြောဆိုသည်။", "KIO ပြောခွင့်ရပုဂ္ဂိုလ် ဗိုလ်မှူးကြီးနော်ဘူကလည်း စစ်တပ်အနေဖြင့် အပစ်အခတ်ရပ်စဲရေးဟု တစ်ဖက်သတ် ကြေညာပြီး ၎င်း၏ ကြေညာချက်ကို ပြန်လည် ချိုးဖောက်နေကြောင်း၊ အင်းတော်ဒေသသို့ စစ်ကောင်စီတပ်က ဗုံးကျဲမှုများ လုပ်ဆောင်နေကြောင်း ဧပြီလ ၃ ရက်နေ့ ရန်ကုန်ခေတ်သစ်သတင်းဌာနထံသို့ ထုတ်ဖော်ပြောဆိုထားသည်။", "အင်းတော်ဒေသသတင်းရင်းမြစ် Indaw Revolution-IR က စစ်ကောင်စီတပ်အနေဖြင့် မြို့ပေါ် ပြည်သူများ ငလျင်ဒဏ် အလူးအလဲ ခံနေရချိန် ကူညီကယ်ဆယ်ရေးတွင် ထိရောက်စွာ လုပ်ကိုင်ခြင်းမပြုဘဲ အရပ်သားပြည်သူများရှိသည့်နေရာများကို လေကြောင်းတိုက်ခိုက်မှုများ လုပ်ဆောင်နေကြောင်း၊ ငလျင်ဘေးအတွင်း စစ်တပ်၏ စီမံခန့်ခွဲမှု ညံ့ဖျင်းခြင်း၊ ပြည်သူများအပေါ် စေတနာမရှိခြင်း၊အချိန်မီကူညီ‌ကယ်‌ဆယ်ရေးများ မလုပ်နိုင်ခြင်းတို့ကြောင့်လည်း မသေသင့်ဘဲ သေခဲ့ရတဲ့သူများ ရှိနေကြောင်း သုံးသပ်ပြောဆိုသည်။", "အကြမ်းဖက်စစ်ကောင်စီက ဧပြီလ ၂ ရက်နေ့မှ ဧပြီလ ၂၂ ရက်နေ့အထိ ရက် ၂၀ အကြာ အပစ်အခတ်ရပ်စဲရေး လုပ်ဆောင်မည်ဟု ကြေညာထားသော်လည်း လက်တွေ့တွင်မူ တစ်နိုင်ငံလုံး ထိုးစစ်များ ဆင်နွှဲကာ လေကြောင်းတိုက်ခိုက်မှုများကိုလည်း ဆက်တိုက် လုပ်ဆောင်လျက်ရှိကြောင်း တော်လှန်ရေးတပ်ဖွဲ့များနှင့် NUG က သတင်းထုတ်ပြန်ထားသည်။"]
https://yktnews.com/2024/11/190508/	အင်းတော်မြို့ရှိ စစ်စခန်းများကို KIA က ထိုးစစ်ဆင် တိုက်ခိုက်နေပြီး တိုက်ပွဲပြင်းထန်နေကာ စစ်တပ်က လေကြောင်းဖြင့် ဗုံးကျဲ တိုက်ခိုက်	["အင်းတော်မြို့ရှိ စစ်စခန်းများကို KIA က ထိုးစစ်ဆင် တိုက်ခိုက်နေပြီး တိုက်ပွဲပြင်းထန်နေကာ စစ်တပ်က လေကြောင်းဖြင့် ဗုံးကျဲ တိုက်ခိုက်", "ရန်ကုန်၊ နိုဝင်ဘာ ၂", "စစ်ကိုင်းတိုင်း၊ အင်းတော်မြို့ရှိ အကြမ်းဖက် စစ်တပ်၏ စစ်စခန်းများကို KIA က ထိုးစစ်ဆင် တိုက်ခိုက်နေပြီး တိုက်ပွဲပြင်းထန်နေကာ စစ်တပ်က လေကြောင်းဖြင့် ဗုံးကျဲ တိုက်ခိုက်နေကြောင်း KIA ၏ စစ်ရေး သတင်းရင်းမြစ်က ရန်ကုန်ခေတ်သစ် မီဒီယာသို့ ပြောဆိုသည်။", "နိုဝင်ဘာလ ၁ ရက်နေ့မှ စပြီး အင်းတော်မြို့ရှိ အကြမ်းဖက် စစ်တပ် စခန်းများကို KIA ပူးပေါင်း တပ်များက ဝင်ရောက် တိုက်ခိုက်နေခြင်းဖြစ်ကြောင်း၊ မန္တလေး-မြစ်ကြီးနား လမ်းပိုင်းကိုလည်း ယာယီပိတ်ထားပြီး ခရီးသွားပြည်သူများလည်း ပိတ်မိနေကြောင်း သိရသည်။", "ထို့ပြင် အကြမ်းဖက် စစ်တပ်သည် တိုက်ပွဲဖြစ်ပွားသည့်နေမှ စ၍ လက်ရှိချိန်ထိ လေကြောင်းဖြင့် ဆက်တိုက် ဗုံးကျဲ တိုက်ခိုက်မှုများ ပြုလုပ်နေပြီး ထိတွေ့ တိုက်ပွဲများ ဆက်လက် ပြင်းထန်နေကာ အကြမ်းဖက် စစ်တပ်က လက်နက်ကြီးများဖြင့်လည်း အပြင်းအထန် ခုခံတိုက်နေကြောင်း သိရှိရသည်။", "“တိုက်ပွဲက ပြင်းထန်နေတုန်းပဲ အခုထိ သိမ်းပိုက်နိုင်တာတော့ မရှိသေးဘူး။ ဆက်လက် ဖြစ်ပွားနေတုန်းပဲ” ဟု KIA ၏ စစ်ရေးသတင်းရင်းမြစ်က ပြောဆိုသည်။", "ဩဂုတ်လ ၁၆ ရက်နေ့တွင် အင်းတော်မြို့ရှိ အကြမ်းဖက် စစ်တပ်၏ ရဲစခန်း၊ နဘားလမ်းဆုံရှိ အကြမ်းဖက် စစ်ကောင်စီတပ်စခန်းနှင့် ဩဂုတ်လ ၁၇ ရက်နေ့တွင် နဘားကျေးရွာအတွင်းရှိ ဘုန်းကြီးကျောင်း၌ တပ်စွဲထားသော အကြမ်း ဖက်စစ်တပ်စခန်းတို့ကို KIA ပူးပေါင်း တပ်များက အပြီးသတ် တိုက်ခိုက်သိမ်းပိုက်ပြီးနောက် တိုက်ပွဲများ ခဏရပ်နားသွားပြီး နိုဝင်ဘာလ ၁ ရက်နေ့မှစ၍ ထိတွေ့ တိုက်ပွဲများ ပြန်လည် ပြင်းထန်လာခြင်းဖြစ်ကြောင်း သိရသည်။"]
https://yktnews.com/2025/04/211356/	အင်းတော်မြို့သိမ်းတိုက်ပွဲတွင် ဖမ်းဆီးရရှိသော စစ်သုံ့ပန်း တပ်မ ၇၇ တပ်မမှူး ဗိုလ်မှူးချုပ် အောင်သက်ဦးနှင့် တပ်သားများကို စစ်ဆေးနေပြီး စစ်ဆေးတွေ့ရှိချက်အပေါ် အခြေခံ တရားစီရင်မည်ဟု NUG ထုတ်ပြော	["အင်းတော်မြို့သိမ်းတိုက်ပွဲတွင် ဖမ်းဆီးရရှိသော စစ်သုံ့ပန်း တပ်မ ၇၇ တပ်မမှူး ဗိုလ်မှူးချုပ် အောင်သက်ဦးနှင့် တပ်သားများကို စစ်ဆေးနေပြီး စစ်ဆေးတွေ့ရှိချက်အပေါ် အခြေခံတရားစီရင်မည်ဟု NUG ထုတ်ပြော", "ရန်ကုန်၊ ဧပြီ ၁၅", "စစ်ကိုင်းတိုင်း၊ အင်းတော်မြို့သိမ်းတိုက်ပွဲတွင် ဖမ်းဆီးရရှိသော စစ်သုံ့ပန်း တပ်မ ၇၇ တပ်မမှူး ဗိုလ်မှူးချုပ် အောင် သက်ဦးနှင့် တပ်သားများကို စစ်ဆေးနေပြီး ထွက်ဆိုချက်နှင့်စစ်ဆေးတွေ့ရှိချက်အပေါ် အခြေခံ တရား စီရင်မည်ဖြစ်ကြောင်း အမျိုးသားညီညွတ်ရေးအစိုးရ-NUG ဝန်ကြီးချုပ်ရုံးပြောရေးဆိုခွင့်ရှိသူ ဦးနေဘုန်းလတ်က ပြောဆိုသည်။", "ယနေ့ ထုတ်ပြန်သည့် ပြည်သူလူထု နှင့် နိုင်ငံတကာသို့ သတင်းစကားပြောကြားခြင်း ၈/၂၀၂၅ အစီအစဉ်တွင် ဦးနေဘုန်းလတ်က အထက်ပါအတိုင်းပြောဆိုလိုက်ခြင်းဖြစ်သည်။", "ဧပြီလ ၇ ရက်နေ့ စစ်ကိုင်းတိုင်း၊ အင်းတော်မြို့သိမ်းတိုက်ပွဲတွင် စစ်ကောင်စီ၏ နောက်ဆုံး လက်ကျန်စစ်စခန်းဖြစ်သော ဂျပန်လှိုဏ်ဂူစခန်းမှ တပ်မမှူး ဗိုလ်မှူးချုပ်အောင်သက်ဦးနှင့် တပ်ဖွဲ့ဝင်များ ထွက်ပြေးသွားခဲ့ဖြင့် အင်းတော်မြို့ကို အပြီးသတ် သိမ်းပိုက်နိုင်ခဲ့ကြောင်း၊ ယင်းနောက် ထွက်ပြေးသွားသော တပ်မ ၇၇ တပ်မမှူး ဗိုလ်မှူးချုပ် အောင်သက်ဦးနှင့်တပ်ဖွဲ့ဝင်များကို ဖမ်းမိခဲ့ပြီး လက်ရှိတွင် စစ်ဆေးမေးမြန်းမှုများ လုပ်ဆောင်နေကာ စစ်ဆေးတွေ့ရှိချက်များအပေါ် မူတည်၍ တရားစီရင်ရေး ဆောင်ရွက်မည်ဖြစ်ကြောင်း ၎င်းက ဆိုသည်။", "“ဧပြီလ ၇ ရက် ည ၉ နာရီ ခန့်မှာ အင်းတော်မြို့ ဂျပန်လှိုဏ်ဂူမှာ အခြေပြုတပ်စွဲထားတဲ့ အကြမ်းဖက်စစ်တပ် တပ်မ ၇၇ ဟာ ဝန်းရံပိတ်ဆို့ထားတဲ့ တော်လှန်ရေးတပ်ဖွဲ့တွေရဲ့ ဖိအားကို ရေရှည် တောင့်ခံနိုင်ခြင်း မရှိတော့ဘဲ စခန်းစွန့်လွှတ်ဆုတ်ခွာ သွားတာကြောင့် အင်းတော်မြို့ကို အပြီးသတ်သိမ်းပိုက်ရရှိခဲ့သလို ဆုတ်ခွာထွက်ပြေးတဲ့ တပ်မမှူးနဲ့ တပ်သားတွေကိုလည်း စစ်သုံ့ပန်းတွေအဖြစ် ဖမ်းဆီးရမိခဲ့ပါတယ်။ လက်ရှိအချိန်မှာတော့ ဖမ်းဆီးရမိထားတဲ့ စစ်သုံ့ပန်းတွေကို စစ်သုံ့ပန်းဆိုင်ရာ မူဝါဒတွေနဲ့ အညီ ထိန်းသိမ်းထားပြီး စစ်ဆေးမေးမြန်းမှုတွေကို ဆောင်ရွက်လျက်ရှိပါတယ်။ စစ်သုံ့ပန်းတွေရဲ့ ထွက်ဆိုချက်၊ စစ်ဆေးတွေ့ရှိချက်တွေအပေါ် အခြေခံပြီး တရားစီရင်ရေးဆိုင်ရာ ကိစ္စရပ်တွေကို ဆက်လက်ဆောင်ရွက်သွားမှာဖြစ်ပါတယ်” ဟု ဦးနေဘုန်းလတ်က ပြောဆိုသည်။", "NUG က ဖမ်းဆီးရရှိထားသော တပ်မ ၇၇ တပ်မမှူး ဗိုလ်မှူးချုပ် အောင်သက်ဦးသည် စစ်တက္ကသိုလ်အပတ်စဉ် ၄၂ ကျောင်းဆင်းဖြစ်ပြီး တပ်မ ၇၇ တပ်မမှူးအဖြစ် ၂၀၂၄ ခုနှစ် နှစ်ဆန်းပိုင်းတွင်မှ စတင်တာဝန်ယူခဲ့ခြင်းဖြစ်ကြောင်း၊ ၎င်း၏ နောက်ကြောင်းရာဇဝင်များကို ပြန်လည် လေ့လာကြည့်လျှင် ၂၀၂၁ ခုနှစ် စစ်အာဏာသိမ်းစအချိန် ရန်ကုန်မှ ဆန္ဒပြပြည်သူများကို စစ်တပ်က ပစ်ခတ်သတ်ဖြတ်ရာတွင် အောင်သက်ဦးက ရန်ကုန် တိုင်းစစ်ဌာနချုပ်၏ အမှတ် ၁ စစ်ဗျူဟာမှူး ဗိုလ်မှူးကြီးအဖြစ်ဖြင့် အမိန့်ပေးခိုင်းစေခဲ့ကြောင်း သိရှိရသည်။", "ယင်းနောက် ရန်ကုန်တိုင်း စစ်ဌာနချုပ် အမှတ် ၁ စစ်ဗျူဟာမှူးအဖြစ်မှ ကမ်းရိုးတန်းတိုင်းစစ်ဌာနချုပ်၊ ကော့သောင်းတပ်နယ်၏ စစ်ဗျူဟာမှူးအဖြစ် ပြောင်းရွှေ့ခဲ့ပြီး ၂၀၂၃ ခုနှစ် နိုဝင်ဘာလအထိ တာဝန်ထမ်းဆောင်ခဲ့ကြောင်း၊ ယင်းနောက် တပ်မ ၇၇ တပ်မမှူးဖြစ်လာခြင်းဖြစ်ကြောင်း သိရှိရဥည်။", "ဗိုလ်မှူးချုပ်အောင်သက်ဦးတွင် ဇနီး ဒေါ်သက်စုနွယ်ထွန်း၊ သားအကြီးဖြစ်သူ ပြည်သျှံဦး ၊ သားအငယ် အံ့ဘုန်းဦးတို့ ရှိကြောင်း သိရှိရသည်။"]
https://yktnews.com/2025/05/213609/	အင်းတော်မြို့သိမ်းတိုက်ပွဲတွင် လက်နက်ချ အညံ့ခံသော တပ်မ ၇၇ တပ်မမှူး ဗိုလ်မှူးချုပ် အောင်သက်ဦးနှင့်သုံ့ပန်းများက စစ် တပ်၏ တရားမဲ့မှုများအတွက် နောင်တရဟု ဝန်ခံပြီး နွေဦးတော်လှန်ရေးအတွက် တတ်နိုင်သမျှ ထည့်ဝင်မည်ဟု ကတိပြု	["အင်းတော်မြို့သိမ်းတိုက်ပွဲတွင် လက်နက်ချ အညံ့ခံသော တပ်မ ၇၇ တပ်မမှူး ဗိုလ်မှူးချုပ် အောင်သက်ဦးနှင့်သုံ့ပန်းများက စစ် တပ်၏ တရားမဲ့မှုများအတွက် နောင်တရဟု ဝန်ခံပြီးနွေဦးတော်လှန်ရေးအတွက် တတ်နိုင်သမျှ ထည့်ဝင်မည်ဟု ကတိပြု", "ရန်ကုန်၊ မေ ၆", "စစ်ကိုင်းတိုင်း၊ အင်းတော်မြို့သိမ်းတိုက်ပွဲတွင် လက်နက်ချ အညံ့ခံသော တပ်မ ၇၇ တပ်မမှူး ဗိုလ်မှူးချုပ် အောင်သက်ဦးနှင့်စစ်သုံ့ပန်းများက စစ်တပ်၏ တရားမဲ့မှုများအတွက် နောင်တရဟု ဖွင့်ဟ ဝန်ခံထားကြောင်း အမျိုးသားညီညွတ်ရေးအစိုးရ-NUG ကာကွယ်ရေးဝန်ကြီး ဦးရည်မွန်က ထုတ်ဖော်ပြောဆိုသည်။", "ယမန်နေ့ ပြည်သူ့ကာကွယ်ရေးတပ်မတော် ၄ နှစ်ပြည့် မိန့်ခွန်းတွင် NUG ကာကွယ်ရေဝန်ကြီးဦးရည်မွန်က ထိုသို့ ထည့်သွင်းပြောဆိုသွားခြင်းဖြစ်သည်။", "အင်းတော်မြို့သိမ်းတိုက်ပွဲသည် ၈ လကျော်ကြာ ဆင်နွှဲခဲ့ရသော ပြည်သူ့ကာကွယ်ရေးတပ်မတော်၏ သမိုင်းဝင် တိုက်ပွဲဖြစ်ပြီး စစ်ဆင်ရေးအတွက် ပြင်ဆင်ဆုံးဖြတ်ရသည့် ကာလများပါ ထည့်သွင်းတွက်ချက်ပါက ၁ နှစ်တင်းတင်း ကြာခဲ့ကြောင်း၊ အင်းတော်တိုက်ပွဲတွင် လက်နက်ချ အညံ့ခံခဲ့သော တပ်မ ၇၇ တပ်မမှူးနှင့်စစ်သုံ့ပန်းများမှာ စစ်တပ်၏ တရားမဲ့မှုများအတွက် နောင်တရကြောင်း ဖွင့်ဟဝန်ခံလာသည့်အပြင် တော်လှန်ရေးအတွက် တတ်နိုင်သည်များကို ထည့်ဝင်ပါဝင်မည်ဟုဆို လာကြောင်း၊ စစ်တပ်ဘက်မှ တပ်မှူးများ၊ တပ်သားများအနေဖြင့် အမြန်ဆုံး အလင်းဝင်ကြရန် ဦးရည်မွန်က တိုက်တွန်းပြောဆိုသည်။", "“အခု ငါတို့လက်ထဲရောက်နေတဲ့ တပ်မ ၇၇ တပ်မမှူး အပါအဝင် သုံ့ပန်းတွေကလည်း သူတို့ရဲ့ နောင်တကို ဖွင့်ဟ ဝန်ခံကြတယ်။ စစ်တပ် တရားမဲ့တယ်ဆိုတာ သူတို့သိတယ်။ ပြည်သူ့တော်လှန်ရေးမှာ သူတို့ တတ်နိုင်တာ ထည့်ဝင်မယ်ဆိုတာ ကတိပြုကြတယ်။ စစ်ကောင်စီတပ်ထဲမှာ ကျန်ရှိနေတဲ့ တပ်မှူး တပ်သားတွေအနေနဲ့ ပြည်သူကို အကြမ်းဖက် သတ်ဖြတ်တဲ့အထိ လမ်းမှားရောက်စေတဲ့ မိစ္ဆာဒိဌိ ဝါဒကို အမြန်ဆုံး စွန့်လွှတ်ကြဖို့ တိုက်တွန်းလိုတယ်။ ဒီလိုသာ စွန့်လွှတ်နိုင်မယ်ဆိုရင် နိုင်ငံနဲ့ ပြည်သူလည်း မြန်မြန်ချမ်းသာရမယ်။ စစ်တပ်ကိုယ်တိုင်လည်း ချမ်းသာရာရမယ်လို့ ကတိပေးလိုတယ်” ဟု ဦးရည်မွန်က ရှင်းပြသည်။", "ဧပြီလ ၈ ရက်နေ့ အင်းတော်မြို့သိမ်းတိုက်ပွဲတွင် တပ်မ ၇၇ တပ်မမှူး ဗိုလ်မှူးချုပ် အောင်သက်ဦးကို အရှင်ဖမ်းဆီးရရှိခဲ့သည်။", "ဗိုလ်မှူးချုပ် အောင်သက်ဦးသည် စစ်တက္ကသိုလ်အပတ်စဉ် ၄၂ ကျောင်းဆင်းဖြစ်ပြီး တပ်မ ၇၇ တပ်မမှူးအဖြစ် ၂၀၂၄ ခုနှစ် နှစ်ဆန်းပိုင်းတွင်မှ စတင်တာဝန်ယူခဲ့ခြင်းဖြစ်ကြောင်း၊ ၎င်း၏ နောက်ကြောင်းရာဇဝင်များကို ပြန်လည် လေ့လာကြည့်လျှင် ၂၀၂၁ ခုနှစ် စစ်အာဏာသိမ်းစအချိန် ရန်ကုန်မှ ဆန္ဒပြပြည်သူများကို စစ်တပ်က ပစ်ခတ်သတ်ဖြတ်ရာတွင် အောင်သက်ဦးက ရန်ကုန် တိုင်းစစ်ဌာနချုပ်၏ အမှတ် ၁ စစ်ဗျူဟာမှူး ဗိုလ်မှူးကြီးအဖြစ်ဖြင့် အမိန့်ပေးခိုင်းစေခဲ့သူဖြစ်ကြောင်း သိရှိရသည်။", "ယင်းနောက် ရန်ကုန်တိုင်း စစ်ဌာနချုပ် အမှတ် ၁ စစ်ဗျူဟာမှူးအဖြစ်မှ ကမ်းရိုးတန်းတိုင်းစစ်ဌာနချုပ်၊ ကော့သောင်းတပ်နယ်၏ စစ်ဗျူဟာမှူးအဖြစ် ပြောင်းရွှေ့ခဲ့ပြီး ၂၀၂၃ ခုနှစ် နိုဝင်ဘာလအထိ တာဝန်ထမ်းဆောင်ခဲ့ကြောင်း၊ ယင်းနောက် တပ်မ ၇၇ တပ်မမှူးဖြစ်လာခြင်းဖြစ်ကြောင်း သိရှိရသည်။", "တပ်မ ၇၇ တပ်မမှူး ဗိုလ်မှူးချုပ်အောင်သက်ဦးတွင် ဇနီး ဒေါ်သက်စုနွယ်ထွန်း၊ သားအကြီးဖြစ်သူ ပြည်သျှံဦး ၊ သား အငယ် အံ့ဘုန်းဦးတို့ ရှိကြောင်း သိရှိရသည်။"]
https://yktnews.com/2025/04/212271/	အင်းတော်မြို့သိမ်းတိုက်ပွဲမှ ပြန်လာသည့် ABSDF ရဲဘော်များအား ပြည်သူများမှ အောင်သပြေများဖြင့် ကြိုဆို	["အင်းတော်မြို့သိမ်းတိုက်ပွဲမှ ပြန်လာသည့် ABSDF ရဲဘော်များအား ပြည်သူများမှ အောင်သပြေများဖြင့် ကြိုဆို", "ရန်ကုန်၊ ဧပြီ ၂၃", "အင်းတော်မြို့သိမ်းတိုက်ပွဲမှ ပြန်လာသည့် ABSDF အမှတ် ၃ စစ်ကြောင်း ၊ အမှတ် ၁၄ တပ်ရင်းရှိ ရဲဘော်များကို ပြည်သူများက အောင်သပြေပန်းများဖြင့် ဂုဏ်ပြုကြိုဆိုခဲ့ကြကြောင်း သိရှိရသည်။", "ရှစ်လ ဝန်းကျင်ကြာမြင့်ခဲ့သည့် အင်းတော်မြို့သိမ်းတိုက်ပွဲ ကို ABSDF အမှတ် ၁ စစ်ကြောင်း ၊ ABSDF အမှတ် ၃ စစ်ကြောင်း ၊ KPDF ၊ အမျိုးသားညီညွတ်ရေး အစိုးရ၊ ကာကွယ်ရေး ဝန်ကြီးဌာန လက်အောက်ခံ တပ်ရင်းများ ၊ အခြားသော မဟာမိတ်တပ်ပေါင်းစုများဖြင့် ပူးပေါင်းသိမ်းပိုက်ခဲ့ကြရာ ၂၀၂၅ ခုနှစ် ဧပြီလ ၇ ရက်နေ့ ညပိုင်းတွင် အပြီးသတ် သိမ်းပိုက်နိုင်ခဲ့ခြင်းဖြစ်သည်။"]
https://yktnews.com/2025/04/211831/	အင်းတော်မြို့သိမ်းအောင်ပွဲရ ရဲဘော်များကို ပြည်သူများ သောင်းသာင်းဖျဖျ ကြိုဆို	["အင်းတော်မြို့သိမ်းအောင်ပွဲရ ရဲဘော်များကို ပြည်သူများ သောင်းသာင်းဖျဖျ ကြိုဆို", "ရန်ကုန်၊ ဧပြီ ၁၉", "အင်းတော်မြို့သိမ်းအောင်ပွဲရ ပြင်ဦးလွင်ခရိုင်၊ အမှတ် – ၅၀၉ – ၅၁၀ -၅၁၂၊ ပြင်ဦးလွင်ခရိုင်တပ်ရင်း – ၁ – ၂ တို့ကို ပြည်သူများက သောင်းသောင်းဖျဖျ ဂုဏ်ပြုကြိုဆိုခဲ့ကြကြောင်း သိရှိရသည်။"]
https://yktnews.com/2023/04/96055/	အင်းတော်မှာ CDMဆရာမအပါအဝင် အမျိုးသမီးသုံးဦးကို စစ်ကောင်စီက ထောင်ဒဏ်တစ်သက်ချမှတ်၊ ထောင်ဒဏ်တသက်ချမှတ်ခံရသူ ၅ ဦးထိရှိလာ	["အင်းတော်မှာ CDMဆရာမအပါအဝင် အမျိုးသမီးသုံးဦးကို စစ်ကောင်စီက ထောင်ဒဏ်တစ်သက်ချမှတ်၊ ထောင်ဒဏ်တသက်ချမှတ်ခံရသူ ၅ ဦးထိရှိလာ", "ရန်ကုန်၊ ဧပြီ ၅", "စစ်ကိုင်းတိုင်းအထက်ပိုင်း၊ကသာခရိုင်၊အင်းတော်မြို့မှာ CDMဆရာမအပါ အဝင် အမျိုးသမီးသုံးဦးကို ဧပြီလ ၃ရက်နေ့မှာ အင်းတော် စစ်ခုံရုံးက ပုဒ်မ၅၀ (ည) ၊၅၂(က)ဖြင့် အမှုဖွင့် အရေးယူကာ ဒဏ်တစ်သက်တစ်ကျွန်း ချမှတ်လိုက် တယ်လို့ Indaw Revolution ကပြောပါတယ်။", "”မတ်လ ၅ ရက်နေ့မနက်ပိုင်း ပကဖ အဖွဲ့ဝင်နှစ်ယောက်ကိုစစ်ကောင်စီက ဖမ်းမိတာမှာ အလှူရှင်တွေရဲ့စာရင်းပါသွားတာ။ အဲ့ဒီစာရင်းအတိုင်းလိုက် ဖမ်းတာ နှစ်ဆယ်ကျော်တယ်။ အဲဒီနှစ်ဆယ်ထဲမှာ CDM ဆရာမနဲ့နှစ်ယောက် ရောပါသွားတာ” လို့ Indaw Revolution တာဝန်ရှိသူတစ်ဦးကပြောပါတယ်။", "ပကဖ အဖွဲ့ဝင်နှစ်ဦးကိုဖမ်းဆီးတဲ့ မတ်လ ၅ ရက်နေ့ညနေပိုင်းမှာပဲ စစ်ကောင်စီ ကပြည်သူနှစ်ဆယ်ကျော်ကို PDF ကိုထောက်ပံ့တယ်ဆိုပြီး နေအိမ်တွေထိလာရောက်ဖမ်းဆီးခဲ့တာဖြစ်ပါတယ်။ ဖမ်းဆီးခံရသူအများစုကို ခံဝန်ကတိနဲ့စစ်ကောင်စီကပြန်လွတ်ပေးခဲ့ပေမယ့် CDM ဆရာမနှင့် စျေးသည်အမျိုးသမီး နှစ်ဦး ကို ဆက်လက်ချုပ်နှောင်ထားပြီး ယခုလိုထောင် ဒဏ် တစ်သက်ချမှတ်ခဲ့တာဖြစ်ပါတယ်။", "” သူတို့သုံးယောက်က လှူတာများလို့နေမယ်။ ကျန်တဲ့လူတွေလွတ်ပေမယ့် သူတို့သုံးယောက်ကို ချလိုက်တာ” လို့ ဒေသခံတစ်ဦးကပြောပါတယ်။ ထောင် ဒဏ် တသက်ချခံရသူတွေဟာ အသက်၄၀ ကျော်အရွယ် CDMဆရာမ ဒေါ် သိန်းလှ၊ ဈေးသည် ဒေါ်ခင်ပြည့်ပြည့်ထွန်းနှင့် ဒေါ်အေးအေး တို့ဖြစ်တယ် “လို့သိ ရပါတယ်။", "အင်းတော်မြို့နယ်မှာ ဒီနှစ် ၂၀၂၃ ခုနှစ်အတွင်းစစ်ကောင်စီရဲ့ ထောင်ဒဏ် တသက်ချမှတ်ခံရသူငါးဦးထိရှိပြီဖြစ်ပါတယ်။ ပထဦးဆုံးကိုမင်းမင်းဦးကို ဖေဖော်ဝါရီလ ၂၇ ရက်နေ့ကချမှတ်ခဲ့တာဖြစ်ပြီး ဧပြီ ၁ ရက်နေ့မှာတော့ ကိုအေးမင်းထွန်းကိုချမှတ်ခဲ့တာဖြစ်ပါတယ်။ ဧပြီ ၃ ရက်နေ့မှာ CDM ဆရာမ အပါအဝင် အမျိုးသမီး သုံးဦးကိုချမှတ်ခဲ့တာပါ။", "ထောင်ဒဏ်တသက်ချခံထားရတဲ့ အမျိုးသားနှစ်ဦး အမျိုးသမီးသုံးဦးအပါအဝင် ဖမ်းဆီးခံရသူ ပြည်သူတွေကို ကသာထောင်မှာ ချုပ်နှောင်ထားတယ်လို့ Indaw Revolution ကထုတ်ပြန်ပါတယ်။"]
https://yktnews.com/2024/09/183794/	အင်းတော်ရဲစခန်းနှင့် ထွေ/အုပ်ရုံးကို သိမ်းပိုက်ပြီးနောက် စစ်ကောင်စီတပ်က ပြည်သူ ၁၀၀၀ ကျော်ကို ဓားစာခံ ဖမ်းဆီးထား၊ မြို့နယ်သံဃာ မဟာနာယကအဖွဲ့က ပြည်သူများကို ပြန်လွှတ်ပေးရန် စစ်တပ်ကို ပန်ကြားသော်လည်း ပြန်မလွှတ်	["အင်းတော်ရဲစခန်းနှင့် ထွေ/အုပ်ရုံးကို သိမ်းပိုက်ပြီးနောက် စစ်ကောင်စီတပ်က ပြည်သူ ၁၀၀၀ ကျော်ကို ဓားစာခံ ဖမ်းဆီးထား၊ မြို့နယ်သံဃာ မဟာနာယကအဖွဲ့က ပြည်သူများကို ပြန်လွှတ်ပေးရန် စစ်တပ်ကို ပန်ကြားသော်လည်း ပြန်မလွှတ်", "ရန်ကုန်၊ စက်တင်ဘာ ၁၇", "စစ်ကိုင်းတိုင်း၊ အင်းတော်မြို့နယ်တွင် အင်းတော်မြို့ရဲစခန်းနှင့် ထွေ/အုပ်ရုံးကို သိမ်းပိုက်ပြီးနောက် စစ်ကောင်စီတပ်က ပြည်သူ ၁၀၀၀ ကျော်ကို ဓားစာခံ ဖမ်းဆီးထားကာ အင်းတော် မြို့နယ်သံဃာ မဟာနာယကအဖွဲ့က ပြည်သူများကို ပြန်လွှတ်ပေးရန် စစ်တပ်ကို ပန်ကြားထားကြောင်းအမျိုးသားညီညွတ်ရေးအစိုးရ(NUG)၊ ပြည်ထောင်စု ဝန်ကြီးချုပ်ရုံးသတင်းရင်းမြစ်က ရန်ကုန်ခေတ်သစ်သတင်းဌာနထံသို့ ပြောဆိုသည်။", "သြဂုတ်လ ၁၆ ရက်နေ့မှစတင်၍ အမှတ် ၁ စစ်ဒေသကွပ်ကဲမှုဖြင့် PDF၊ ပကဖများက အင်းတော်မြို့သိမ်းတိုက်ပွဲကို စတင်ခဲ့ရာ သြဂုတ်လ ၂၄ ရက်နေ့တွင် အင်းတော်မြို့မရဲစခန်းနှင့် ထွေအုပ်ရုံးကို သိမ်းပိုက်နိုင်ခဲ့ကြောင်း၊ အင်းတော် ရဲစခန်းနှင့်ထွေအုပ်ရုံးမှ ဆုတ်ခွာသွားသော စစ်ကောင်စီ တပ်ဖွဲ့ဝင်များက အင်းတော်မြို့ရှိ ဒေသအခေါ် ဂျပန်လှိုဏ်ဂူတွင် တပ်မ ၇၇ ၏ ရှေ့တန်းဌာနချုပ်အဖြစ် ခံစစ်စည်း ပြင်ဆင်ထားကြောင်း၊ ထို့ပြင် ဂျပန်လှိုဏ်ဂူနှင့်မြေမျက်နှာသွင်ပြင် တစ်ဆက်တည်း ရှိနေပြီး မီတာ ၉၀၀ ကျော်သာ ကွာဝေးသည့် အင်းတော် မြို့မဘုန်းကြီးကျောင်းတွင် ပြည်သူ ၁၀၀၀ ကျော်ကို လူသားဒိုင်း အဖြစ် အသုံးချရန်ရည်ရွယ်ကာ ဖမ်းဆီးထိန်းသိမ်းထားကြောင်း သိရှိရသည်။", "ထို့ကြောင့် စစ်ကောင်စီတပ်က လူသားဒိုင်းအဖြစ် ဖမ်းဆီးထားသော ပြည်သူ ၁၀၀၀ ကျော်ကို လွှတ်ပေးရန် အင်းတော်မြို့နယ်၊ သံဃနာယ ကအဖွဲ့က ၂၀၂၄ ခုနှစ်၊ စက်တင်ဘာလ ၇ ရက်နေ့ ရက်စွဲဖြင့် စစ်ကောင်စီတပ်သို့ မေတ္တာရပ်ခံစာ ထုတ်ပြန်ပေးပို့ခဲ့သော်လည်း ယနေ့ စက်တင်ဘာ ၁၇ ရက်နေ့အထိ ပြည်သူများကို စစ်တပ်က ပြန်လွှတ်ပေးခြင်းမရှိဘဲ လူသားဒိုင်းအဖြစ် ဖမ်းဆီး အသုံးပြုနေဆဲ ဖြစ်ကြောင်း သိရှိရသည်။", "ပြည်သူ့ကာကွယ်ရေးအဖွဲ့များက အင်းတော် မြို့မ ဘုန်းကြီးကျောင်းဝင်းအတွင်းရှိ ပြည်သူများကို အဆိုပါအရပ်မှ စွန့်ခွာ၍ ဘေးကင်းလုံခြုံရာသို့ အမြန်ဆုံးထွက်ခွာနိုင်ရန် အသိပေးထားပြီး ထွက်ခွာ လာသော ပြည်သူများ၏ အသက်အန္တရာယ် ဘေးကင်းလုံခြုံရေးအတွက် ကာကွယ်သွားမည် ဖြစ်ကြောင်း စာထုတ်ပြန် ပန်ကြား ထားသည်။", "“အင်းတော်မှာ ဒီဘက်က ထိုးစစ်ဆင်နေတာကို စစ်တပ်က လူသားဒိုင်းအဖြစ် ပြည်သူ ၁၀၀၀ ကျော်ကို ဖမ်းထားတာရှိတယ်။ မြို့နယ် သံဃာမဟာနာယကအဖွဲ့လည်း ပြည်သူတွေကို ပေးပြန်ဖို့ မေတ္တာရပ်ခံတယ်။ PDF တွေကလည်း ပြန်ထွက်လာတဲ့ ပြည်သူတွေကို ဘေးကင်းလုံခြုံရေး အာမခံတယ်ဆိုတာ စာထုတ်တယ်။ ကျနော်တို့ဘက်က စာတွေလည်းကျဲထားတယ်။ ဒါပေမယ့် စစ်တပ်က အခုအချိန်အထိ ပြည်သူတွေကို ဖမ်းထားဆဲပဲ” ဟု အမျိုးသားညီညွတ်ရေးအစိုးရ(NUG)၊ ပြည်ထောင်စု ဝန်ကြီးချုပ်ရုံးသတင်းရင်းမြစ်က ရန်ကုန်ခေတ်သစ်သတင်းဌာနထံသို့ ပြောဆိုသည်။", "အင်းတော်မြို့သိမ်းတိုက်ပွဲအတွင်း စစ်ကောင်စီတပ်က မြို့မှ နေအိမ်များကို မီးရှို့မှု၊ လက်နက်ကြီး များဖြင့် ပစ်ခတ်မှုများကြောင့် အောင်‌ မေတ္တာ ရပ်ကွက်သစ်တွင် နေအိမ် ၁၁ လုံး၊ အောင်ဇေယျရပ်ကွက် တွင် နေအိမ် ၄ လုံး၊ အောင်ချမ်းသာရပ်ကွက်တွင် နေအိမ် ၁၉ လုံး၊ အောင်မေတ္တာရပ်ကွက်တွင် နေအိမ် ၃ လုံး၊ အောင်မင်္ဂလာရပ်ကွက်တွင် နေအိမ် ၃ လုံး၊ ယာဥ်နားတန်းရပ်ကွက်တွင် နေအိမ် ၄၂ လုံး၊ ဝင်ဒါမီယာရပ်ကွက်တွင် နေအိမ် ၁၃ လုံး၊ကြာအင်းရွာတွင် နေအိမ် ၃ လုံး စုစုပေါင်း ပြည်သူ့နေအိမ် ၉၈ လုံး မီးလောင်ပျက်စီးသွားခဲ့ပြီး ပလီကျောင်းဆောင်၊ အင်းတော် မြို့မစျေးတို့လည်း မီးလောင် ပျက်စီး ခဲ့ကြောင်း သိရှိရသည်။"]
https://yktnews.com/2024/06/170456/	အင်းတော်၊ နန့်သာရွာ စစ်တပ်စခန်းကို KIA ဦးဆောင်သော တော်လှန်ရေးတပ်များက သိမ်းပိုက်ရရှိမှု စစ်တပ်ဘက်မှ သေဆုံးမှုများရှိပြီး အရှင်ဖမ်းမိသူများလည်းရှိ	["အင်းတော်၊ နန့်သာရွာ စစ်တပ်စခန်းကို KIA ဦးဆောင်သော တော်လှန်ရေးတပ်များက သိမ်းပိုက်ရရှိမှု စစ်တပ်ဘက်မှ သေဆုံးမှုများရှိပြီး အရှင်ဖမ်းမိသူများလည်းရှိ", "ရန်ကုန်၊ ဇွန် ၂၈", "စစ်ကိုင်းတိုင်းအင်းတော်မြို့နယ် အင်းတော်-ဗန်မောက်လမ်းပိုင်းရှိ စစ်ကောင်စီတပ်စွဲထားသော နန့်သာရွာ စကစ စခန်းကို ယနေ့ ဇွန်လ၂၈ ရက်နေ့ နံနက်ပိုင်းက KIA၊ PDF ပူးပေါင်းတပ်ဖွဲ့က တိုက်ခိုက်သိမ်းပိုက်လိုက်ပြီး စစ်ကောင်စီတပ်ဘက်မှ သေဆုံးမှုများရှိကာ အရှင်ဖမ်းမိသူများလည်းရှိကြောင်း သိရှိရသည်။", "ယနေ့ဇွန်လ ၂၈ ရက်နေ့ နန့်သာရွာ စစ်တပ် စခန်းသိမ်းပိုက်ခံလိုက်ရပြီးနောက် စစ်ကောင် စီ က ဂျက်ဖိုက်တာဖြင့် ပေါင်၅၀၀ ဗုံး ၂လုံး ကျဲ ကာ လေကြောင်းတိုက်ခိုက်မှု ပြုလုပ်ခဲ့ကြောင်း၊ စခန်းသိမ်းတိုက်ပွဲအတွင်း စစ်ကောင်စီတပ်ဖွဲ့ဝင်များ သေဆုံးမှုများပြားခဲ့ကာ ၃၀ ကျော်အရှင်ဖမ်းမိခဲ့ကြောင်းသိရသည်။", "နန့်သာရွာစစ်ကောင်စီစခန်းကို ဇွန်လ ၂၂ရက်နေ့မှ စတင်ကာ KIA PDF ပူးပေါင်းအဖွဲ့က စတင်တိုက်ခိုက်ခဲ့ကြောင်း၊ ဇွန်၂၂ရက် ည ၁၂ နာရီတွင် တံတားဦးလေတပ်မှ ဂျက်ဖိုက်တာ ဖြင့် လေကြောင်းတိုက်ခိုက်မှုကြောင့် နံ့သာရွာ ဘုန်းကြီးကျောင်းတွင် စကစ တပ်ဖွဲ့ဝင်များ ဓားစာခံဖမ်းဆီးထားသော ပြည်သူ ၁၇ ဦးသေဆုံးခဲ့ပြီး တပတ်အကြာ တိုက်ခိုက်ပြီးမှ နံ့သာစကစ စခန်းကိုသိမ်းပိုက်နိုင်ခဲ့ခြင်းဖြစ်ကြောင်း သိရှိရသည်။", "စခန် သိမ်းတိုက်ပွဲအတွင်း အင်းတော်နှင့် နဘား စစ်ကောင်စီစခန်းက လက်နက် ကြီး တောက်လျောက်ပစ်ကူခဲ့ကာ နန့်သာရွာဘက် စစ်ကူလာသော စစ်ကြောင်းနှင့် တိုက်ပွဲဆက်လက်ဖြစ်ပွားနေကြောင်း သိရှိရသည်။", "အလားတူ ဇွန်လ ၂၇ မနက်ပိုင်းက လည်း နဘားလမ်းဆုံတွင် တပ်စွဲထားသော စစ်ကောင် စီ ဂိတ်ကို KIA PDF ပူးပေါင်းအဖွဲ့က လက်နက်ကြီးများဖြင့် သွားရောက်ပစ်ခတ်ခဲ့ကာ စစ်ကောင်စီဘက်မှလည်းလက်နက်ကြီးများဖြင့်ပြန်လည်ပစ်ခတ်ခဲ့ကာ ၂ဖက် တိုက်ပွဲပြင်းထန် ခဲ့ ကြောင်းသိရပြီး တိုက်ပွဲအတွင်း စစ်ကောင်စီတပ်ဖွဲ့ဝင်များ သေဆုံးမှုရှိနိုင်ကာ KIA တပ်ဖွဲ့ဝင်၂ဦး ကျဆုံးခဲ့ကြောင်း သိရှိရသည်။", "စစ်ကိုင်း-ကချင်နယ်စပ်ရှိ မော်လူးမြို့ကို KIA PDF ပူးပေါင်းအဖွဲ့က သိမ်းပိုက်ထားကာ ကသာ ထီးချိုင့် နဘား အင်းတော် ဗန်းမောက် ပင်လည်ဘူး ကောလင်း စသည့် မြို့များတွင်လည်း တိုက်ပွဲ ဆက်လက်ဖြစ်ပွားနေကြောင်း သိရှိရသည်။"]
https://yktnews.com/2024/06/170475/	အင်းတော်၊ နံ့သာရွာ စစ်စခန်းကို တော်လှန်ရေး တပ်ဖွဲ့များ တိုက်ခိုက် သိမ်းပိုက်မှု ခလရ-၆ တပ်ရင်းမှ ဗိုလ်ကြီး ပြုံးမောင်မောင် အပါအဝင် စစ်သား ၁၄ ဦးသေဆုံးပြီး လက်နက်မျိုးစုံ ၂၀ လက် သိမ်းဆည်းရရှိ	["အင်းတော်၊ နံ့သာရွာ စစ်စခန်းကို တော်လှန်ရေး တပ်ဖွဲ့များ တိုက်ခိုက် သိမ်းပိုက်မှု ခလရ-၆ တပ်ရင်းမှ ဗိုလ်ကြီး ပြုံးမောင်မောင် အပါအဝင် စစ်သား ၁၄ ဦးသေဆုံးပြီး လက်နက်မျိုးစုံ ၂၀ လက် သိမ်းဆည်းရရှိ", "ရန်ကုန်၊ ဇွန် ၂၈", "စစ်ကိုင်းတိုင်း၊ အင်းတော်မြို့နယ်၊ နံ့သာရွာစခန်းကို တော်လှန်ရေး တပ်ဖွဲ့များ တိုက်ခိုက် သိမ်းပိုက်မှု ခလရ-၆ တပ်ရင်းမှ ဗိုလ်ကြီး ပြုံးမောင်မောင် အပါအဝင် စစ်သား ၁၄ ဦးသေဆုံးပြီး လက်နက်မျိုးစုံ ၂၀ လက် သိမ်းဆည်းရရှိခဲ့ကြောင်း ပြည်သူ့ကာကွယ်ရေး တပ်တော် အမှတ် (၁) စစ်ဒေသက ထုတ်ပြန်သည်။", "ယနေ့ ဇွန်လ ၂၈ ရက်နေ့ နံနက် ၄ နာရီမှ စတင်က အင်းတော်မြို့နယ်၊ နံ့သာရွာစခန်းတွင် အခြေချနေသော ဗိုလ်ကြီး ပြုံးမောင်မောင် ဦးစီး တပ်မ-၇၇ လက်အောက်ခံ ခလရ-၆ မှ အင်အား ၁၄ ဦးခန့်ရှိသော အကြမ်းဖက် စစ်ကောင်စီ တပ်သားများကို ကသာခရိုင် တပ်ရင်း-၂၊ EAOs (KIA) နှင့် အင်းတော်မြိုနယ် ပကဖ ပူးပေါင်းအဖွဲ့တို့က တိုက်ခိုက်ခဲ့ပြီး နံနက် ၁၀ နာရီခန့်တွင် စခန်းကို တိုက်ခိုက်သိမ်းပိုက်နိုင်ခဲ့ကြောင်း သိရသည်။", "တိုက်ပွဲအတွင်း အကြမ်းဖက် စစ်တပ် ဘက်မှ ဗိုလ်ကြီး ပြုံးမောင်မောင် အပါအဝင် ၁၄ ဦး သေဆုံးပြီး အလောင်းများ ရရှိခဲ့ကြောင်း၊ ထို့ပြင် အကြမ်းဖက် စစ်တပ်ထံမှ လက်နက်မျိုးစုံ (၂၀) လက်၊ ဒရုန်းဖြတ်လက်နက် (၁) လက်၊ ကျည်မျိုးစုံ (၈၄၉၂) တောင့်၊ ဗုံးသီးမျိုးစုံ (၄၂) လုံး၊ မိုင်းမျိုးစုံ (၁၅) လုံး၊ ကျည်အိမ်မျိုးစုံ (၄၁) ခု၊ ဆက်သွယ်ရေးစက် (၁၂) လုံး၊ ကြားဖြတ်စက် (၁) လုံး၊ Power Station (၁) လုံး၊ ဦးထုပ် (၁၁) ခု၊ ဆန်အိတ် (၄၁) အိတ် သိမ်းဆည်းရမိခဲ့ကြောင်း သိရှိရသည်။", "တိုက်ပွဲ ဖြစ်ပွားစဉ်အတွင်း တံတားဦးမှ တက်လာသော ဂျက်တိုက်လေယာဉ် ၂ စီးက ဗုံးကျဲ တိုက်ခိုက်ခဲ့ပြီး တော်လှန်ရေး ရဲဘော် ၂ ဦး ထိခိုက်ဒဏ်ရာရရှိခဲ့ကြောင်း သိရသည်။"]
https://yktnews.com/2024/06/169638/	အင်းတော်၊ နံ့သာရွာ ဘုန်းကြီးကျောင်းကို စစ်တပ်က လေယာဉ်ဖြင့် ဗုံးကျဲမှု သံဃာ ၁ ပါး အပါအဝင် ပြည်သူ ၁၄ ဦးသေဆုံးပြီး ၁၀ ဦးကျော်ဒဏ်ရာရ	["အင်းတော်၊ နံ့သာရွာ ဘုန်းကြီးကျောင်းကို စစ်တပ်က လေယာဉ်ဖြင့် ဗုံးကျဲမှု သံဃာ ၁ ပါး အပါအဝင် ပြည်သူ ၁၄ ဦးသေဆုံးပြီး ၁၀ ဦးကျော်ဒဏ်ရာရ", "ရန်ကုန်၊ ဇွန် ၂၃", "စစ်ကိုင်းတိုင်း၊ အင်းတော်မြို့နယ်၊ နံ့သာကျေးရွာဘုန်းကြီးကျောင်းကို အကြမ်း ဖက် စစ်ကောင်စီ တပ်က လေကြာင်းဖြင့် ဗုံးကျဲတိုက်ခိုက်ခဲ့ရာ သံဃာ ၁ ပါး အပါအဝင် ပြည်သူ ၁၄ ဦးသေဆုံးပြီး ၁၀ ဦးကျော် ဒဏ်ရာရရှိခဲ့ ကြောင်း ဒေသပြည်သူများက ရန်ကုန်ခေတ်သစ်သတင်းဌာနထံသို့ ပြောကြား သည်။", "ယမန်နေ့ ဇွန်လ ၂၂ ရက်နေ့ ညပိုင်းက အင်းတော်မြို့နယ်၊ နံ့သာကျေးရွာဘုန်းကြီးကျောင်းတွင် ပြည်သူ များစစ်ဘေးရှောင်နေစဉ် စစ်ကောင်စီတပ်က လေကြောင်းဖြင့် ဗုံးကျဲခဲ့ရာ ပြည်သူ ၁၄ ဦးသေဆုံးပြီး ၁၀ ဦးကျော်ဒဏ်ရာရရှိခဲ့ကြောင်း၊ ထို့ပြင် စစ်တပ်က လက်နက်ကြီးများဖြင့်ပါ ပစ်ခတ်နေသဖြင့် ယနေ့နံနက်ပိုင်း ကျေးရွာနေပြည်သူများအားလုံး ထွက်ပြေးတိမ်းရှောင်နေရကြောင်း သိရှိရသည်။", "“ညတုန်းက လေယာဉ်နဲ့ ပစ်သွားတာ။ ၁၀ ယောက်ကျော်ဒဏ်ရတယ်၊ တစ်ယောက်ကတော့ လက် ပြတ်သွားတယ်။ တစ်ကြိမ်တည်းပဲ ပစ်သွားတာ။ အင်းတော်ကနေ လက်နက်ကြီးနဲ့ ပစ်နေတာလည်း ရှိတယ်။ အခုလည်းတိုက်ပွဲဖြစ်နေတုန်း။ တိုက်ပွဲဖြစ်တော့ လူတွေက နံ့သာအောက်ကျင်းဘုန်းကြီး ကျောင်းမှာ သွားရှောင်နေကြတာ။ အောင်းကုန်း၊ နံ့သာ၊ ရွာသစ်ကုန်းဘက်ကိုလည်း လက်နက်ကြီးနဲ့ ပစ်နေတာတွေရှိတယ်၊ ဘာတွေထိခိုက်ပျက်စီးလည်းတော့ မသိဘူး။” ဟု ဒေသနေပြည်သူတစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "Northern ABSDF ၏ ထုတ်ပြန်ချက်တွင် အမှတ် ၁ စစ်ဒေသ လက်အောက် ကသာခရိုင်ရှိ PDF တပ် ရင်းတပ်ဖွဲ့များ၊ KIA တပ်ဖွဲ့များ စစ်ရေးလှုပ်ရှားစဥ် အကြမ်းဖက်စစ်ကောင်စီတပ်ဖွဲ့များက အင်းတော်မြို့နယ် နန့်သာကျေးရွာမှ ပြည်သူများကို ဓားစာခံအဖြစ်ဖမ်းဆီးကာ ဘုန်းတော်ကြီးကျောင်း၌ ပိတ်လှောင် ထားကြောင်း၊ ယင်းနောက် စစ်တပ်က ဇွန်လ ၂၂ ရက်နေ့ ည ၁၂ နာရီအချိန် တံတားဦးလေ တပ် မှ တက်လာသော တိုက်လေယာဥ်ဖြင့် ဗုံးကျချရာ ဘုန်းတော်ကြီးကျောင်းကို တည့်တည့်ထိမှန်ခဲ့ကြောင်း၊ ဗုံးကျရောက်မှုကြောင့် ဘုန်းကြီးကျောင်းတွင် စစ်တပ်၏ ဖမ်းဆီးမှု ခံထားရသော သံဃာ ၁ ပါး၊ ကလေး ၁ ဦး အပါအဝင် ပြည်သူ ၇ ဦးသေဆုံးပြီး ၁၅ ဦးဒဏ်ရာရရှိကြောင်း သိရှိရသည်။"]
https://yktnews.com/2024/06/169982/	အင်းတော်၊ နံ့သာရွာဘုန်းကြီးကျောင်းကို စစ်တပ်က လေယာဉ်ဖြင့် ဗုံးကျဲ တိုက်ခိုက်မှု ဖြစ်စဉ် အတွင်း ထိခိုက် ဒဏ်ရာရရှိသူများထဲမှ ဆေးကုသခွင့်မရဘဲ သွေးထွက်လွန်၍ ပြည်သူ ၄ ဦး ထပ်မံ သေဆုံး၊ သေဆုံးသူ ၁၈ ဦးထိရှိလာ	["အင်းတော်၊ နံ့သာရွာဘုန်းကြီးကျောင်းကို စစ်တပ်က လေယာဉ်ဖြင့် ဗုံးကျဲ တိုက်ခိုက်မှု ဖြစ်စဉ် အတွင်း ထိခိုက် ဒဏ်ရာရရှိသူများထဲမှ ဆေးကုသခွင့်မရဘဲ သွေးထွက်လွန်၍ ပြည်သူ ၄ ဦး ထပ်မံ သေဆုံး၊ သေဆုံးသူ ၁၈ ဦးထိရှိလာ", "နားခါရွာကိုလည်း စစ်တပ်က လက်နက်ကြီးဖြင့် ပစ်ခတ်မှု ပြည်သူ ၁ ဦးသေဆုံး", "ရန်ကုန်၊ ဇွန် ၂၅", "စစ်ကိုင်းတိုင်း၊ အင်းတော်မြို့နယ်၊ နံ့သာကျေးရွာဘုန်းကြီးကျောင်းကို အကြမ်းဖက် စစ်တပ်က လေယာဉ်ဖြင့် ဗုံးကျဲ တိုက်ခိုက်မှု ဖြစ်စဉ် အတွင်း ထိခိုက် ဒဏ်ရာရရှိသူများထဲမှ ဆေးကုသခွင့်မရဘဲ သွေးထွက်လွန်၍ ပြည်သူ ၄ ဦး ထပ်မံ သေဆုံးပြီး သေဆုံးသူ ၁၈ ဦးထိရှိလာကြောင်း Indaw Revolution-IR အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဇွန်လ ၂၂ ရက်နေ့ ညပိုင်းတွင် အင်းတော်မြို့နယ်၊ နံ့သာကျေးရွာ ဘုန်းကြီးကျောင်း၌ အကြမ်းဖက် စစ်တပ်က လူသားဒိုင်း အဖြစ် ပြည်သူများကို ဖမ်းဆီးထားစဉ် တံတားဦးမှတက်လာသည့် ဂျက်ဖိုက်တာ လေယာဉ် ၁ စီးက ဗုံး ၂ လုံးကျဲချ တိုက်ခိုက်ခဲ့ခြင်းဖြစ်ပြီး ပြည်သူ ၁၄ ဦးသေဆုံးကာ ၁၀ ဦးကျော် ထိခိုက်ဒဏ်ရာရရှိခဲ့ကြောင်း သိရသည်။", "အဆိုပါ ထိခိုက်ဒဏ်ရာရရှိထားသူများကို အကြမ်းဖက် စစ်တပ်က ဆေးကုသခွင့်မပေးသောကြောင့် သွေးထွက်လွန်၍ ပြည်သူ ၄ ဦး ထပ်မံ သေဆုံးခဲ့ကြောင်း၊ ထပ်မံသေဆုံးသူ အရေအတွက်သည် ပိုမိုများပြားနိုင်ပြီး အကြမ်းဖက် စစ်တပ်က ကျေးရွာအဝင်အထွက်ကို ပိတ်ဆို့ထားသောကြောင့် အရေအတွက် အတိအကျကို အတည်မပြုနိုင်သေးကြောင်း သိရှိရသည်။", "သေဆုံးသွားတဲ့ ပြည်သူများမှာ ဦးဇင်း ဝင်းဇော် ၄၀ နှစ် ၊ ဒေါ်ကျင်စော ၇၅ နှစ် ၊ မပို ၄၀ နှစ် ၊ ဦးသန်းစိန် ၅၅ နှစ် ၊ ဦးအုန်းကျော် ၆၀ နှစ် ၊ ဦးပိန်သေး ၅၉ နှစ် ၊ ဒေါ်မနှင်း ၆၂ နှစ် ၊ မစန္ဒာလင်း ၃၂ နှစ် ၊ မသူဇာမော် ၃၄ နှစ် ၊ ဦးကျော်မျိုး ၃၇ နှစ် ၊ မခင်စံပယ်ဦး ၃၀ နှစ် နှင့် ၎င်း၏ သားဖြစ်သူ အသက် ၅ နှစ် အရွယ် ကလေးငယ် ၊ ဒေါ်ဂျမ်းပုံ ၈၀ နှစ် နှင့် ၎င်း၏ သမီးဖြစ်သူ ၆၀ နှစ် ၊ ဒေါ်တင်အေး ၅၀ နှစ် ၊ မကြူကြူ ၄၅ နှစ် နှင့် ကိုတင်စို တို့ ဖြစ်ကြောင်း သိရသည်။", "“စာရင်းရထားတာက ၁၈ ဦးပေါ့။ နယ်မြေမရှင်းလင်းနိုင်တာရယ် ပိတ်မိနေတဲ့ ပြည်သူတွေကို စစ်ခွေးတွေက ထွက်ခွင့်မပေးသေးတာရယ်ဆိုတော့ အခြေနေအသေးစိတ်ကတော့ မသိရသေးပါဘူး။ ကျန်တော်တို့ ထပ်သိရတာကတော့ ပြည်သူတွေ သေဆုံးတာ ၂၀ ကျော်ပြီလို့တော့ သိထားရတယ်” ဟု Indaw Revolution-IR အဖွဲ့မှ တာဝန်ရှိသူ တစ်ဦးက ပြောဆိုသည်။", "ထို့ပြင် ဇွန်လ ၂၄ ရက်နေ့ ည ၉ နာရီခန့်တွင် အင်းတော်မြို့၊ စစ်တပ်ကုန်းမှနေ၍ လက်နက်ကြီးများဖြင့် ပစ်ခတ်ခြင်းကြောင့် နားခါရွာထဲ ကျရောက် ပေါက်ကွဲကာ ပြည်သူ ၁ ဦးသေဆုံးခဲ့ကြောင်း သိရသည်။", "အကြမ်းဖက် စစ်တပ် ပစ်ခတ်သော လက်နက်ကြီးကျည်သည် နားခါရွာ ဘုန်းကြီးကျောင်း အနီးရှိ နေအိမ် ၁ လုံး ပေါ်ကျရောက် ပေါက်ကွဲခဲ့ပြီး အသက် ၆၅ နှစ် အရွယ် ဦးစိုးနိုင် လက်နက်ကြီး ကျည်စ ထိမှန်ကာ နံနက် ၃ နာရီခန့်တွင် သေဆုံးခဲ့ကြောင်း Indaw Revolution-IR အဖွဲ့မှ တာဝန်ရှိသူ တစ်ဦးက ပြောဆိုသည်။"]
https://yktnews.com/2023/02/86388/	အင်းတော်၊ မဲဇာ ရဲစခန်းမှ စစ်သားများက စိတ်ဝေဒနာရှင် ပြည်သူတစ်ဦးကို ပစ်သတ်	["အင်းတော်၊ မဲဇာ ရဲစခန်းမှ စစ်သားများက စိတ်ဝေဒနာရှင် ပြည်သူတစ်ဦးကို ပစ်သတ်", "ရန်ကုန်၊ ဖေဖော်ဝါရီ ၉", "စစ်ကိုင်းတိုင်း၊ အင်းတော်မြို့နယ်၊ မဲဇာရဲစခန်းတွင် တပ်စွဲထားသော အကြမ်း ဖက်စစ်သားများက စိတ်ဝေဒနာရှင် ပြည် သူတစ်ဦးကို ပစ်သတ်ခဲ့ကြောင်း Indaw Revolution –IR မှ တာဝန်ရှိသူတစ်ဦးက ရန်ကုန်ခေတ်သစ်သ တင်းဌာနထံသို့ ပြောကြားသည်။", "ယမန်နေ့ ဖေဖော်ဝါရီလ ၈ ရက် ည ၁၀ နာရီခန့်က အသက် ၄၅ နှစ်အရွယ် အလယ်ဆိပ်ရွာသား ကိုစိုး နိုင်သည် မဲဇာရွာမှ အလယ်ဆိပ်ရွာသို့ လမ်း လျှောက်ပြီး အပြန် မဲဇာရဲစခန်းရှေ့အရောက် ပစ်သတ်ခံရ ခြင်း ဖြစ်ကြောင်း သိရသည်။", "“အဲဒီဦးလေးက နည်းနည်းစိတ်ဖောက်ပြန်နေတယ်လို့ သိရတယ်၊ ရဲစခန်းရှေ့ဖြတ်တာနဲ့ ပစ်သတ်ခံ လိုက်ရတာ၊ သူက လူပျိုကြီးပါ၊ အိမ်ထောင်မရှိဘူး၊ မိသား စုဝင်တွေက အလောင်းကောက်ပြီး သင်္ဂြိုလ် ပေးလိုက်ပါပြီ”ဟု Indaw Revolution –IR မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာန ထံသို့ ပြောကြားသည်။", "အဆိုပါအင်းတော်မြို့နယ်ကို အကြမ်းဖက်စစ်ကောင်စီတပ်က စစ်အုပ်ချုပ်ရေးအမိန့်ထုတ်ပြန်ကာ ညနေ ၆ နာရီခန့်မှ နံနက် ၆ နာရီခန့်အထိ လမ်းပေါ်တွင် သွားလာခြင်းမပြုရန် အမိန့်ထုတ်ပြန်ထားကြောင်း သိရသည်။"]
https://yktnews.com/2024/09/184634/	အင်းလေး ဒေသရှိ ရေနစ်မြုပ်နေသော ကျေးရွာ ၁၀ ရွာကို လာရောက် လှူဒါန်းမည့်သူမရှိ၍ အရေးပေါ် ကူညီမှုများ လိုအပ်နေ	["အင်းလေး ဒေသရှိ ရေနစ်မြုပ်နေသော ကျေးရွာ ၁၀ ရွာကို လာရောက် လှူဒါန်းမည့်သူမရှိ၍ အရေးပေါ် ကူညီမှုများ လိုအပ်နေ", "ရန်ကုန်၊ စက်တင်ဘာ ၂၂", "ရှမ်းပြည်နယ်၊ အင်းလေး ဒေသရှိ ရေနစ်မြုပ်နေသော ကျေးရွာ ၁၀ ရွာကို လာရောက် လှူဒါန်းမည့်သူမရှိ၍ အရေးပေါ် ကူညီမှုများ လိုအပ်နေကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "အဆိုပါ ကျေးရွာများမှာ အိမ်ခြေ ၃၀ ရှိသော စည်ပင်သာရွာ ၊ အိမ်ခြေ ၁၀၀ ကျော်ရှိသော ရွာသစ်ရွာ၊ ချောင်းကန့်ရွာ၊ ရွာကြီးအထက် အမှတ် (၂) ရွာ ၊ အိမ်ခြေ ၂၀၀ ကျော်ရှိသော ရွာကြီးအထက် အမှတ် (၁) ရွာ၊ ကံခေါင်း အိုးစားရွာ၊ ဟက်ပုံး အိုးစားရွာ၊ တုံးလည်တောင်ပို့ကြီး အိုးစား ရွာ၊ အိမ်ခြေ ၃၀၀ ကျော်ရှိသော ရေတန်းရွာနှင့် ဇရပ်ကြီးရွာတို့ဖြစ်ကြောင်း သိရသည်။", "အဆိုပါ ကျေးရွာများမှ ထောင်နှင့်ချီသော ပြည်သူများသည် လက်ရှိချိန်ထိ လာရောက် လှူဒါန်းမည့်သူမရှိ၍ အရေးပေါ် ကူညီမှုများ လိုအပ်နေပြီး စားနပ်ရိက္ခာများလည်း လိုအပ်လျက်ရှိကြောင်း သိရှိရသည်။", "“အဲရွာတွေက တကယ် နွမ်းပါပြီး အလှူရှင်မရောက်တဲ့ ရွာတွေပါ။ အဲ့ဘက်တွေကို နိုင်သလောက် ကူပို့ပေးပါလို့ မေတ္တာရပ်ခံပါတယ်” ဟု ဒေသပြည်သူ တစ်ဦးက ပြောဆိုသည်"]
https://yktnews.com/2024/09/183460/	အင်းလေးကန်အတွင်း ရေများ တရိပ်ရိပ်မြင့်တက်လာပြီး တစ်ထပ်အိမ်မှန်သမျှ အကုန်နစ်မြုပ်သွားပြီး ရွာပေါင်း ၁၇၁ ကျေးရွာ ရေဘေးဒဏ်သင့်နေ၊ ဖောင်တော်ဦးဘုရားအထိပါ ရေတက်လာပြီး ဘုရားပရဝဏ်အားလုံးရေမြုပ်နေ	["အင်းလေးကန်အတွင်း ရေများ တရိပ်ရိပ်မြင့်တက်လာပြီး တစ်ထပ်အိမ်မှန်သမျှ အကုန်နစ်မြုပ်သွားပြီး ရွာပေါင်း ၁၇၁ ကျေးရွာ ရေဘေးဒဏ်သင့်နေ၊ ဖောင်တော်ဦးဘုရားအထိပါ ရေတက်လာပြီး ဘုရားပရဝဏ်အားလုံးရေမြုပ်နေ", "ရန်ကုန်၊ စက်တင်ဘာ ၁၅", "ရှမ်းပြည်နယ်တောင်ပိုင်း၊ တောင်ကြီးမြို့နယ်၊ အင်းလေးကန်အတွင်း ရေများ တဖြည်းဖြည်း မြင့်တက်လာနေပြီး တစ်ထပ်အိမ်မှန်သမျှ အကုန်နစ်မြုပ်သွားကာ ကျေးရွာပေါင်း ၁၇၁ ရွာ ရေဘေးသင့်နေကြောင်း အင်းလေးဒေသမှ ရေဘေးကူညီကယ်ဆယ်ရေးလှုပ်ရှားနေသူ မဖူးဖူးက ပြောဆိုသည်။", "စက်တင်ဘာလ ၉ ရက်နေ့မှစတင်ပြီး အင်းလေးကန်အတွင်းသို့ ရေများ တအိအိ တိုးဝင်လာပြီး ရေမျက်နှာပြင် မြင့်တက်လာကြောင်း၊ လက်ရှိ စက်တင်ဘာလ ၁၅ ရက်နေ့ အထိ အင်းလေးကန်အတွင်းရှိ တစ်ထပ်အိမ်မှန်သမျှ အားလုံး အကုန်နစ်မြုပ်သွားကြောင်း၊ လက်ရှိ ကျေးရွာများမှ ပြည်သူများမှာ ဘုန်းကြီးကျောင်းများနှင့် အထပ်မြင့် အဆောက်အအုံများတွင် သွားရောက် ခိုလှုံနေရကြောင်း၊ လတ်တလော ဖုန်းလိုင်းနှင့် အင်တာနက်လိုင်းများလည်း ပြတ်တောက်နေပြီး လျှပ်စစ်မီးလည်း လုံး၀ ပြတ်တောက်နေကြောင်း သိရှိရသည်။", "“အင်းလေးကန် ရေကြီးတာက ရေတွေ တအားစီးဝင်ပြီး မျောသွားတာမျိုးမဟုတ်ဘူး။ အပေါ်က ကျတဲ့ရေတွေက တဖြည်းဖြည်း မြင့်တက်လာ တာဆိုတော့ ပြည်သူတွေကတော့ ပစ္စည်းတွေ ပြောင်းရွှေ့ချိန်ရလိုက်တယ်။ အခု အင်းထဲမှာရှိတဲ့ တစ်ထပ်အိမ်မှန်သမျှ အကုန်မြုပ်သွားပြီ။ ပြည်သူတွေက အထပ်မြင့် ဘုန်းကြီးကျောင်းတွေ၊ နှစ်ထပ်အဆောက်အအုံတွေမှာ ခိုလှုံနေရတယ်။ အင်းလေးမှာ ရေဘေးကူမယ်ဆိုရင် အဝတ်အစားတို့မလိုဘူး။ အင်းထဲမှာ ကုန်စုံဆိုင်ကလည်း နည်းနည်းပဲရှိတာကို အားလုံးရေမြုပ်သွားပြီ။ အင်းလေးကို ရေဘေးကူညီကြမယ်ဆိုရင် အစားအသောက်၊ ဆေးဝါး၊ မီးအလင်းအတွက် ဓာတ်ခဲဓာတ်မီးလိုမျိုးတွေ အဓိက လိုမယ်။ ဆေးဝါးတွေ လိုမယ်။ ရေကတအားကြီးတော့ ပြန်ကျသွားဖို့က လနဲ့ချီပြီး ကြာမယ့်သဘောရှိတယ်” ဟု အင်းလေးဒေသ ရေဘေးကူညီရေး ဦးဆောင်နေသူ မဖူးဖူးက ဆိုသည်။", "အင်းလေးကန်အတွင်း ဖောင်တော်ဦးဘုရားပါ ရေမြုပ်နေပြီး နန်းပန်စျေးမှာလည်း ရေမြုပ်နေကြောင်း၊ အင်းလေးတွင် သာလေးကျေးရွာ အုပ်စု၊ ရွာမကျေးရွာအုပ်စု၊ သပြေပင်ကျေးရွာအုပ်စု၊ တောင်ပို့နီ၊ ကေလာ ၊နန်းပန်၊ မိုင်းသောက် ၊ နောင်တော၊ ရွာကြီး၊ အင်းပေါခုံ ကျေးရွာအုပ်စုများအတွင်းမှ ကျေးရွာ ၁၇၁ ရွာမှာ ရေကြီးမှုကြောင့် အကူအညီများလိုအပ်နေကြောင်း သိရှိရသည်။", "“ကုန်းပေါ်က ရွာတွေတောင် နှစ်ထပ်အိမ်မြုပ်တော့မယ်။ ရေပေါ်ရွာတွေကတော့ ပိုဆိုးတာပေါ့။ အင်းလေးကို အဓိက လှူမယ်ဆိုရင် အစား အသောက်နဲ့ စားနပ်ရိက္ခာပိုလိုပါတယ်။ အဲဒါတွေ များများလှူပေးကြပါ။ ရေတွေ မြုပ်ကုန်တော့ ပိုင်ဆိုင်မှုတွေကတော့ တော်တော်များများ ဆုံးရှုံးပါတယ်” ဟု မဖူးဖူးကဆိုသည်။", "အင်းလေးကန်အတွင်း ရေကြီးမှုကြောင့် ရေဘေးသင့်ပြည်သူများမှာ စားရေးသောက်ရေး၊ နေရေးအတွက် ခက်ခဲနေပြီး သွားလာရေးလည်း ခက်ခဲကြောင်း၊ လျှပ်စစ်မီး၊ ဖုန်းလိုင်း၊ အင်တာနက်ပြတ်တောက်နေသည့်အတွက် ကျန်းမာရေးအခက်အခဲများအတွက်လည်း စိုးရိမ်ရသည့် အနေအထားဖြစ်ကြောင်း သိရှိရသည်။"]
https://yktnews.com/2025/04/209763/	အင်းလေးဒေသတွင် ငလျင်ဒဏ်ကြောင့် လူဦးရေ ၁၀၀ ကျော် သေဆုံးပြီး နေအိမ် ထောင်နှင့်ချီ ပျက်စီးကာ အရေးပေါ် အကူအညီများ လိုအပ်နေ	["အင်းလေးဒေသတွင် ငလျင်ဒဏ်ကြောင့် လူဦးရေ ၁၀၀ ကျော် သေဆုံးပြီး နေအိမ် ထောင်နှင့်ချီ ပျက်စီးကာ အရေးပေါ် အကူအညီများ လိုအပ်နေ", "ရန်ကုန်၊ ဧပြီ ၁", "ရှမ်းပြည်နယ်တောင်ပိုင်း၊ ညောင်ရွှေမြို့နယ်၊ အင်းလေး ဒေသတွင် ငလျင်ဒဏ်ကြောင့် လူဦးရေ ၁၀၀ ကျော် သေဆုံးပြီး လူနေအိမ် ထောင်နှင့်ချီ ပျက်စီးကာ အရေးပေါ် အကူအညီများလိုအပ်နေကြောင်း ဒေသ ပြည်သူများက ရန်ကုန်ခေတ်သစ် သတင်းဌာနထံသို့ ပြောကြားသည်။", "မတ်လ ၂၈ ရက်နေ့ မွန်းလွဲ ၁၂ နာရီ ၅၂ မိနစ်တွင် လှုပ်ခတ်ခဲ့သော စစ်ကိုင်းငလျင်ကြောင့် ညောင်ရွှေမြို့နယ်၊ အင်းလေးဒေသရှိ အိုင်ကြီးထောင့်ကျေးရွာ၊ ကြေးစားကုန်းကျေးရွာ၊ ကေလာကျေးရွာ၊ ဇရပ်ကြီးကျေးရွာနှင့် ပေပင်အင်းကျေးရွာ အပါအဝင် ကျေးရွာများတို့မှ လူဦးရေ ၁၀၀ ကျော် သေဆုံးပြီး လူနေအိမ် ထောင်နှင့်ချီ ပျက်စီးခဲ့ကြောင်း သိရသည်။", "“အင်းလေးဒေသက ရွာတွေဘက်မှာ ထိခိုက်ပျက်စီးမှု များပြားပါတယ်။ အခုအထိ နေအိမ်တွေမှာ လူတွေ မနေရဲကြသေးပါဘူး။ ကေလာကျေးရွာဆိုရင် အိမ်ခြေ ၈၀၀ ကျော်နဲ့ ဇရပ်ကြီးကျေးရွာဆိုရင် အိမ်ခြေ ၁၀၀ ကျော် ပျက်စီးပါတယ်။ စုစုပေါင်း သေဆုံးသူ လူဦးရေက ၁၀၀ ကျော်ပါ” ဟု ဒေသနေပြည်သူတစ်ဦးက ပြောဆိုသည်။", "ဒေသနေပြည်သူများအနေဖြင့် ညောင်ရွှေမြို့၊ ဘုရားကုန်း စသည့်နေရာများတွင် စုပြုံနေထိုင်ကြရပြီး အရေးပေါ် အကူအညီများ လိုအပ်လျက်ရှိကြောင်း၊ ငလျင်ကြောင့် လျှပ်စစ်မီးတိုင်များလည်း ကျိုုးကျ ပျက်စီးခဲ့ကြောင်း သိရသည်။"]
https://yktnews.com/2025/03/209409/	အင်းလေးဒေသရှိ ကေလာရွာနှင့် ဇရပ်ကြီးရွာတွင် ငလျင်ဒဏ်ကြောင့် သေဆုံးသူ ၄၆ ဦးထိရှိပြီး နေအိမ် ၉၅၀ လုံး ပျက်စီး	["အင်းလေးဒေသရှိ ကေလာရွာနှင့် ဇရပ်ကြီးရွာတွင် ငလျင်ဒဏ်ကြောင့် သေဆုံးသူ ၄၆ ဦးထိရှိပြီး နေအိမ် ၉၅၀ လုံး ပျက်စီး", "ရန်ကုန်၊ မတ် ၂၉", "ရှမ်းပြည်နယ်၊ ညောင်ရွှေမြို့နယ်၊ အင်းလေးဒေသရှိ ကေလာရွာနှင့် ဇရပ်ကြီးရွာတွင် ငလျင်ဒဏ်ကြောင့် သေဆုံးသူ ၄၆ ဦးထိရှိပြီး နေအိမ် ၉၅၀ လုံး ပျက်စီးခဲ့ကြောင်း အင်းလေးဒေသ လူ့အခွင့်အရေး အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် သတင်းဌာနထံသို့ ပြောဆိုသည်။", "မတ်လ ၂၈ ရက်နေ့တွင် လှုပ်ခတ်ခဲ့သော အင်အားပြင်း မြေငလျင်ကြောင့် အင်းလေးဒေသတွင်လည်း ထိခိုက်ပျက်စီးမှု များပြားခဲ့ပြီး လက်ရှိချိန်ထိ ကျေးရွာ ၂ ရွာ၏ ထိခိုက်သေဆုံးမှု စာရင်းကိုသာ အတည်ပြုနိုင်သေးကြောင်း သိရသည်။", "လက်ရှိရရှိထားသော စာရင်းများအရ ကေလာကျေးရွာမှ ၄၁ ဦး သေဆုံးပြီး နေအိမ် ၈၁၈ လုံးပျက်စီးခဲ့ကြောင်း၊ ထို့ပြင် ဇရပ်ကြီးရွာမှ လူ ၅ ဦးသေဆုံးပြီး နေအိမ် ၁၃၂ လုံး၊ ဘုန်းကြီးကျောင်း ၁ ကျောင်းနှင့် စာသင်ကျောင်း ၁ ကျောင်း ပျက်စီးခဲ့ခြင်းဖြစ်ကြောင်း သိရသည်။", "“လက်ရှိစာရင်းအရတော့ ကေလာရွာနဲ့ ဇရပ်ကြီးရွာက သေဆုံးသူ ၄၆ ဦးထိရှိပြီး နေအိမ် ၉၅၀ လုံးလည်း ပျက်စီးသွားတယ်။ ထိခိုက်သေဆုံးသူ အရေအတွက်က ထပ်ရှိနိုင်ပါတယ်” ဟု အင်းလေးဒေသ လူ့အခွင့်အရေး အဖွဲ့မှ တာဝန်ရှိသူ တစ်ဦးက ပြောဆိုသည်။"]
https://yktnews.com/2025/04/209800/	အင်းလေးနှင့် ကျိုက်ထို ရှိ ကျေးရွာများကို စစ်တပ်က ဒရုန်း၊ လက်နက်ကြီးများဖြင့် ပစ်ခတ် တိုက်ခိုက်မှု ပြည်သူ ၁ ဦး ဒဏ်ရာရပြီး နေအိမ်များ ပျက်စီး	["အင်းလေးနှင့် ကျိုက်ထို ရှိ ကျေးရွာများကို စစ်တပ်က ဒရုန်း၊ လက်နက်ကြီးများဖြင့် ပစ်ခတ် တိုက်ခိုက်မှု ပြည်သူ ၁ ဦး ဒဏ်ရာရပြီး နေအိမ်များ ပျက်စီး", "ရန်ကုန်၊ ဧပြီ ၁", "ရှမ်းပြည်နယ်တောင်ပိုင်း၊ ညောင်ရွှေမြို့နယ်၊ ငလျင်ဘေးဒဏ်သင့် အင်လေးဒေသကို အကြမ်းဖက် စစ်တပ်နှင့် PNO ပြည်သူ့စစ်များက ဒရုန်း၊ လက်နက်ကြီးဖြင့် တိုက်ခိုက်ခဲ့ရာ ပြည်သူ့နေအိမ် ၃ လုံးပျက်စီးခဲ့ကြောင်း အင်းလေးလူထုလှုပ်ရှားမှုအဖွဲ့မှ တာဝန်ရှိသူတစ်ဦးက ရန်ကုန်ခေတ်သစ်သတင်း ဌာနထံသို့ ပြောကြားသည်။", "ယမန်နေ့ မတ်လ ၃၁ ရက်နေ့ နံနက် ၆ နာရီခန့်တွင် ညောင်ရွှေမြို့နယ်၊ အင်းလေး ဒေသတောင်ပိုင်းရှိ ကျေးရွာများကို အကြမ်းဖက်စစ်တပ်နှင့် PNA ပြည်သူ့စစ်တို့က ဒရုန်း၊ လက်နက်ကြီးများဖြင့် ၈ ကြိမ် ပစ်ခတ် တိုက်ခိုက်ခဲ့ရာ ပြည်သူ့နေအိမ် ၂ လုံးပျက်စီးခဲ့ကြောင်း၊ အလားတူ မတ်လ ၃၁ ရက် ညနေ ၆ နာရီခန့်တွင်လည်း ၆ ကြိမ် ပစ်ခတ်တိုက်ခိုက်ခဲ့ရာ ပြည်သူ့နေအိမ် ၁ လုံး ထပ်မံ ပျက်စီးခဲ့ကြောင်း သိရသည်။", "“လူထိခိုက်မှုတော့မရှိပါဘူး။ ပြည်သူတွေ စစ်ဘေးရှောင်နေကြရတဲ့ ရွာတွေကို ပစ်တာပါ” ဟု အင်းလေးလူထုလှုပ်ရှားမှု အဖွဲ့မှ တာဝန်ရှိသူတစ်ဦးက ရန်ကုန် ခေတ်သစ်သတင်းဌာနထံသို့ ပြောကြားသည်။", "အဆိုပါ ညောင်ရွှေမြို့နယ်၊ အင်းလေးဒေသသည် ငလျင်ဘေးသင့်ခဲ့ပြီး ပြည်သူများ ထိခိုက်သေဆုံးမှု များပြားကာ ဘုရားစေတီ ပုထိုး၊ နေအိမ်အဆောက်အအုံပေါင်းများစွာ ပျက်စီးခဲ့ကြောင်း၊ ထိုသို့ ငလျင်ဘေးဒဏ်သင့်‌ ဒေသကို စစ်ကောင်စီ၏ စစ်‌တပ်နှင့် PNA/PNO တို့က မကူညီဘဲ လက်နက်ကြီး ၊ ဒရုန်းများဖြင့် နေ့စဉ် တိုက်ခိုက်နေခြင်းဖြစ်ကြောင်း အင်းလေးလူ့အခွင့်အရေး အဖွဲ့ က ထုတ်ပြန်ထားသည်။", "အလားတူ မွန်ပြည်နယ်၊ ကျိုက်ထိုမြို့နယ်ရှိ ကျေးရွာများကို အကြမ်းဖက် စစ်တပ်က လက်နက်ကြီးဖြင့် ပစ်ခတ် တိုက်ခိုက်ခဲ့ခြင်းကြောင့် ပြည်သူ ၁ ဦး ထိခိုက်ဒဏ်ရာရရှိခဲ့ကြောင်း KNU ဗဟို ထံမှ သိရသည်။", "မတ်လ ၂၉ ရက်နေ့ ည ၁၀ နာရီ ၄၇ မိနစ်ခန့်တွင် ကျိုက်ထို မြို့နယ်၊ ခရွဲကျေးရွာအတွင်းသို့ ဝေါမြို့ လက်ပံထိပ် ကျေးရွာထိပ်ရှိတောင်ကုန်းပေါ်တွင် တပ်စွဲထားသော အကြမ်းဖက် စစ်ကောင်စီတပ်သားများက လက်နက်ကြီး ၁ လုံး ပစ်ခတ်ခဲ့ရာ ကျေးရွာနေပြည်သူ အသက် ၇၀ နှစ်အရွယ် ဦးစံမြဲ ပုခုံးတွင် ထိမှန် ဒဏ်ရာ ရရှိခဲ့ကြောင်း သိရသည်။", "အာဏာသိမ်း အကြမ်းဖက်စစ်ကောင်စီတပ်များသည် ဒူးသထူခရိုင် အုပ်ချုပ်နယ်မြေအတွင်းကို ရည်ရွယ်ချက်ရှိရှိ လက်နက်ကြီးများ ဒရုန်းများဖြင့် နေ့စဉ်နှင့်အမျှ ပစ်ခတ်တိုက်ခိုက်လျှက်ရှိသောကြောင့် ပြည်သူလူထု၏ အသက်အိုးအိမ်စည်းစိမ်များစွာ ဆုံးရှုံးခဲ့ရသည့်အပြင် ပြည်သူလူထုများ အနေဖြင့် ကြောတ်ရွံ့ ထိတ်လန့်မှုများစွာဖြင့် အသက်ရှင် နေထိုင်နေရကြောင်း သိရှိရသည်။"]
https://yktnews.com/2024/07/174669/	အင်းလေးပြည်သူ့ကာကွယ်ရေးတပ် IPDF အမှတ် ၁၀၀၉ တပ်ရင်းအပတ်စဉ် ၉ အခြေခံစစ်သင်တန်းဆင်း အခမ်းအနား ပြုလုပ်	["အင်းလေးပြည်သူ့ကာကွယ်ရေးတပ် IPDF အမှတ် ၁၀၀၉ တပ်ရင်းအပတ်စဉ် ၉ အခြေခံစစ်သင်တန်းဆင်း အခမ်းအနား ပြုလုပ်", "ရန်ကုန်၊ ဇူလိုင် ၂၀", "အင်းလေးပြည်သူ့ကာကွယ်ရေးတပ် IPDF အမှတ် ၁၀၀၉ တပ်ရင်းအပတ်စဉ် ၉ အခြေခံ စစ်သင်တန်းဆင်း အခမ်းအနားကို ဇူလိုင်လ ၁၇ ရက်နေ့တွင် ပြုလုပ်ခဲ့ကြောင်း သိရှိရသည်။"]